qundao/data-zh-poetry huggingface dataset:
题士女图一首
作者：黄省曾
朝代：明

秦女翠华裾，花间驻彩车。玉颜行月满，香袜步莲徐。意结同心草，恩多比目鱼。文君娇不奈，琴意赴相如。
题文德承山居图二首
作者：黄省曾
朝代：明

山气幕中合，林光榻上开。清诵紫苔篇，红云时一来。林步深转佳，川岛互澄秀。不到车马尘，红日自成昼。
题文德承山居图二首·其一
作者：黄省曾
朝代：明

山气幕中合，林光榻上开。清诵紫苔篇，红云时一来。
题文德承山居图二首·其二
作者：黄省曾
朝代：明

林步深转佳，川岛互澄秀。不到车马尘，红日自成昼。
题樊驸马山池一首
作者：黄省曾
朝代：明

昔日吹箫地，波分太液池。星如临女度，月似影娥移。鱼在依王藻，莺来拂帝枝。平生怀上善，观俯叶衿期。
题毛中丞华山隐居一首
作者：黄省曾
朝代：明

福地华山隩，萝门缭绕通。石攒圆岛秀，云吐玉台红。鹤治标尘外，灵书閟枕中。鼎馀丹药罢，莲坠宝地空。洞曲飞松雨，堂幽度列风。碧坛明月满，今复昭毛公。
题汪给事子宿山居一首
作者：黄省曾
朝代：明

清庐僻搆绝红尘，桂月松云作比邻。四序尽为栖峤日，一年长是看花辰。家留黄雁同虞国，门对青山似许询。何事琐台金马客，萧条翻学卧龙人。
题田进士敬叔太素草堂一首
作者：黄省曾
朝代：明

田子高怀凌太霞，梅山宅倚参差花。金台挂日转玉树，碧洞流云盘素华。校书但握紫麟管，登丘每驾青龙车。灵才发秀综图典，草玄人羡文章家。
题白石精舍为蔡子木一首
作者：黄省曾
朝代：明

昔有仙灵者，呼之白石生。为年篯务上，餐液夏周更。世往山犹在，粮馀洞得名。中郎称国彦，精馆倚岩成。桃夹宜探水，芝幽可掇英。云华随藻笔，峦响荅金声。滵液膏流满，琼瑶草树萦。作台邀少女，标宅待方平。麟脯行将馔，鸾浆会此倾。曹疑秋署皎，人并玉堂清。知守存聃奥，缁璘溯孔情。正登红药选，先有赤松营。意缅兰为宇，词芳桂结楹。何时携宝镜，来讨五霞城。
题礼部杨公循吉支硎山房一首
作者：黄省曾
朝代：明

稚川乌石岭，逸少蕺山阳。夫子新标舍，支公旧隐乡。窗含群木秀，堂接五云长。自作名贤宅，林泉亦有光。
题谢安携妓东山图一首
作者：黄省曾
朝代：明

晋运既中否，林间起高贤。会稽谢安石，秀彻闻当年。瞻彼栋铉人，锁小不足肩。卷怀放丘壑，慨想唐虞前。镜水吕尚钓，东山伯牙弦。王许风并远，支公论俱玄。援翰写鸿抱，持杯挹兰川。妙妓倚红妆，玉馔挥金钱。匪曰纵翱游，求以庖丁全。苍生竟不释，凤凰终飞骞。一朝济时去，肖貌登凌烟。
题鸡鸣山房
作者：黄省曾
朝代：明
体裁：七言绝句

来时竹子未生鞭，亲见山僧种白莲。冷翠光中好啼鸟，半年人宿石堂烟。
飞来峰一首
作者：黄省曾
朝代：明

洞室曲仍曲，峰椒奇复奇。赋华形不似，游习胜还迷。西鹫应宜诧，东壶谅可齐。至今盘郁境，犹似众灵栖。
餐露一首
作者：黄省曾
朝代：明

炎御收朱光，虚旻盛金气。兑仲皎月吐，坎瀛万华霁。蜩鸣苍液泫，鹤戒沆滋涚。黄餐瓮昔盈，尧班事久翳。衡徙减时淳，朔铭妙真契。云笈溯往诀，福洞采灵剂。方诸错崖表，仙掌擎河际。理感无缅空，情旷有幽诣。甘成洒青林，润结零红砌。清泠澄玉水，芬馥凝宝桂。春杯吸阳霞，旭席掩芳薜。沾饮化髓薄，灌沃固年脆。鸾凤希骖浮，蓬壶可瞻睇。分赠同衿者，相与陶嘉世。
首夏集陆芝新斋一首
作者：黄省曾
朝代：明

小筑春初搆，芳樽夏始开。榻随苍竹下，客与白云来。岁月无留迹，林花有旧栽。一堂栖短发，于此且尘埃。
马太学宏道投刺追之不及
作者：黄省曾
朝代：明
体裁：五言律诗

空破青苔色，难追白鼻騧。风流殊想像，契阔亦咨嗟。伏槛虚停麈，呼童谩折麻。石城今夜月，咫尺恨天涯。
高士颂九十一首 其一 被衣
作者：黄省曾
朝代：明

大道不凿，至人秀世。被衣冠出，超然释智。齧公聆教，无言相契。畅怿长歌，冥筌排去。
高士颂九十一首 其七 子州支父
作者：黄省曾
朝代：明

休休支父，道重八埏。阴寝阳觉，神寂而恬。巍巍二帝，大器告传。不遑长谢，缮性自全。
高士颂九十一首 其七十 台佟
作者：黄省曾
朝代：明

孝威特迈，税趾武安。兽居土室，不愿弹冠。郡公温劳，有语足宽。终龄超遂，大璞得完。
高士颂九十一首 其七十一 韩康
作者：黄省曾
朝代：明

伯休谢俗，斸药青冥。通都树价，细女举名。飘然改业，遐蔽霸陵。佯随国聘，俄蹈虚真。
高士颂九十一首 其七十七 汉滨老父
作者：黄省曾
朝代：明

汉滨老父，操锄沔上。翠华雷动，不屑瞻仰。台臣屈问，理辩如响。俯首含羞，匆匆尘鞅。
高士颂九十一首 其七十九 夏馥
作者：黄省曾
朝代：明

八顾夏馥，不通纨绮。抱影烟霞，灰情辟举。秦网载张，天形遂毁。客作将终，固迎归止。
高士颂九十一首 其七十二 丘訢
作者：黄省曾
朝代：明
体裁：赞

季春傲俗，自矜无伍。国守逢迎，翩翩凤止。宠禄尘如，清言烂吐。鄙尔扶风，谁攀冠屦。
高士颂九十一首 其七十五 挚恂
作者：黄省曾
朝代：明

挚氏之恂，光于祖德。博贯无伦，幽潜不惑。声薄九霄，经传四国。乐矢弗谖，空劳物色。
高士颂九十一首 其七十八 徐稚
作者：黄省曾
朝代：明

孺子清妙，超绝代俗。屡辟鸿臣，不瑕皎玉。万里赴丧，炙鸡茅束。以力粥饘，安安自足。
高士颂九十一首 其七十六 法真
作者：黄省曾
朝代：明

高卿宿学，门众纷如。功曹面却，孤峻所希。再荐知己，四下鸾书。杳然长绝，德撰穹碑。
高士颂九十一首 其七十四 □棠
作者：黄省曾
朝代：明

季卿懿资，弘通卜艺。超峙区表，弃荣绝利。庞守来瞻，默形三谕。凤色鸿姿，图传乡地。
高士颂九十一首 其三 齧�
作者：黄省曾
朝代：明
体裁：赞

齧�由师，蕴含上智。至道相延，宗王祖被。遐言未卒，呬然睡寐。灭影山隅，弗求天配。
高士颂九十一首 其三十 壶丘子林
作者：黄省曾
朝代：明

至哉壶子，列老下趋。龙藏郑圃，真与道俱。侧闻玄语，宣发希微。载陈生化，继述黄书。
高士颂九十一首 其三十一 老商氏
作者：黄省曾
朝代：明

老商树教，列寇下趋。居门七载，席始相携。眼耳都融，叶干忘机。乘风枯槁，得道而归。
高士颂九十一首 其三十七 王斗
作者：黄省曾
朝代：明
体裁：赞

卓荦王斗，抗节齐门。衮衣奔走，至训希闻。方聆�规，省过以承。聊扬五彦，境庶咸宁。
高士颂九十一首 其三十三 庄周
作者：黄省曾
朝代：明

庄周傲世，洸洋寓言。文穷万妙，学守一玄。戏游自快，国聘难延。浩然就尽，弗避乌鸢。
高士颂九十一首 其三十九 黔娄先生
作者：黄省曾
朝代：明

黔娄物表，著撰存志。却相鲁公，辞卿齐使。捐世萧条，敛衾弗备。贤矣配人，以康为谥。
高士颂九十一首 其三十二 列禦寇
作者：黄省曾
朝代：明

禦寇隐郑，四十馀年。台衡大馈，顿首拒焉。麾使悟妻，保体消愆。軿风驻世，表箓蓬仙。
高士颂九十一首 其三十五 东郭顺子
作者：黄省曾
朝代：明

灏灏东郭，动展如天。清虚应物，独抱自然。迷窥高弟，欲述难言。文侯失志，爵国可捐。
高士颂九十一首 其三十八 颜斶
作者：黄省曾
朝代：明

特哉齐斶，剧折庙堂。上陈二帝，下举三王。宾师靡诺，形神恐妨。终身不辱，野箓有光。
高士颂九十一首 其三十六 公仪潜
作者：黄省曾
朝代：明

鲁慕公仪，崇阶以钓。授意孔思，乃非诚到。面返君言，高陈友操。考槃弗谖，毕景怡道。
高士颂九十一首 其三十四 段干木
作者：黄省曾
朝代：明

干木自晋，萍寓西河。群贤分组，树介岩阿。千乘登门，跳跃逃徂。腾光韦素，耿照弗磨。
高士颂九十一首 其九 石户之农
作者：黄省曾
朝代：明

虞皇御世，虚咨禅者。石户之农，至人在野。天位以干，弃如屣舍。灭迹沧溟，清踪莫写。
高士颂九十一首 其九十 胡昭
作者：黄省曾
朝代：明

胡昭高尚，不事袁曹。陆浑之下，耕诵逍遥。乐亭相誓，由免奔骚。群贤递荐，巳入冥寥。
高士颂九十一首 其九十一 焦先
作者：黄省曾
朝代：明

孝然奇士，少避白波。食草啜水，露寓于河。色妹翳体，伐国谬歌。饥寒待尽，风节高峨。
高士颂九十一首 其二 王倪
作者：黄省曾
朝代：明

王倪天士，缺也问道。育艾尔神，一绵虚抱。寒暑何侵，风雷弗眊。大准玄黄，权舆上教。
高士颂九十一首 其二十 荣启期
作者：黄省曾
朝代：明

荣公何族，弗美身隅。扬歌郕野，抚弦而嬉。清言自宽，披吐宣尼。契天符命，孤引东墟。
高士颂九十一首 其二十一 荷蒉
作者：黄省曾
朝代：明

荷蒉者何，逃名卫地。宣尼鸣乐，闻音知意。翩然出讽，比之厉揭。斯行斯言，果于忘世。
高士颂九十一首 其二十七 颜回
作者：黄省曾
朝代：明

颜氏之子，不怍簟瓢。心斋白日，志迥青霄。圃衣田食，大圣游交。鼓琴蓬荜，可以逍遥。
高士颂九十一首 其二十三 石门守
作者：黄省曾
朝代：明

石门门者，阖辟是尸。仲路宵投，乃询其师。鲁尼入耳，强仕致讥。閟光韬彩，百世所希。
高士颂九十一首 其二十九 汉阴丈人
作者：黄省曾
朝代：明

丈人治圃，搰搰其劳。赐焉逢觏，进说为槔。前陈后诘，反覆见嘲。风波全德，私语其曹。
高士颂九十一首 其二十二 长沮桀溺
作者：黄省曾
朝代：明

悠悠沮溺，并耜荒墟。敬询渡济，暂驻浮车。飘然无荅，齐口致讥。物情不足，隐德有馀。
高士颂九十一首 其二十五 陆通
作者：黄省曾
朝代：明

接舆厌浊，放隐佯狂。徵罗上士，徙适遐方。歌衰凤德，车下道傍。洞天周涉，妙药为粮。
高士颂九十一首 其二十八 原宪
作者：黄省曾
朝代：明

原生匮盝，室侵风雨。薄炊经旬，彫裘历纪。友赐荣华，骖騑萃止。闻剖病贫，终身含耻。
高士颂九十一首 其二十六 曾参
作者：黄省曾
朝代：明

孝哉子舆，领道泗滨。浩浩之气，常骄大人。为都不乐，好爵难婴。单居秘论，传耀千春。
高士颂九十一首 其二十四 荷筱丈人
作者：黄省曾
朝代：明

丈人绝轨，倨接洙贤。天涯日暮，鸡黍是延。载陈夫子，寻返客辕。先几扫迹，虚室依然。
高士颂九十一首 其五 许由
作者：黄省曾
朝代：明

武仲洁修，毫邪不处。黄屋将归，紫芳高举。颍汲箕田，羞颓汗鄙。俎豆公神，绵绵无巳。
高士颂九十一首 其五十 王生
作者：黄省曾
朝代：明

硕以王生，道研轩李。斐尔张公，素交一臂。袜解虚庭，趋风敬系。凡百华裾，悉高廷尉。
高士颂九十一首 其五十七 严遵
作者：黄省曾
朝代：明
体裁：赞

君平卖卜，子云所师。�文是阐，乃作指归。牧不可屈，钱常有馀。真人淡泊，亶哉匪虚。
高士颂九十一首 其五十九 韩顺
作者：黄省曾
朝代：明

世道交丧，子良隐息。宁极青山，耻歌白石。求于井蛙，责之负笈。兔戮狐收，泰然林泽。
高士颂九十一首 其五十二 韩福
作者：黄省曾
朝代：明

北郡韩福，洁白修躬。博陆调鼎，乃下旌弓。疾稽中驿，帛奖幽踪。荷衣鸠杖，陶陶令终。
高士颂九十一首 其五十五 宋胜之
作者：黄省曾
朝代：明

胜之敦孝，聚居风动。力施衰白，食损姻众。附姊饔飧，拒兄录用。独综弦歌，羲光是弄。
高士颂九十一首 其五十八 彭城老父
作者：黄省曾
朝代：明

彭城老父，陆沉皓首。炎鼎将移，麟搉凤蹂。吊哭低回，曾非侪友。薰膏之规，哲士宜守。
高士颂九十一首 其五十六 张仲蔚
作者：黄省曾
朝代：明

仲蔚遐轮，景卿并辙。洞探乾曜，兼长椠业。阖户栖神，荆楱掩绝。尘鉴何知，馨光不灭。
高士颂九十一首 其五十四 □丘望之
作者：黄省曾
朝代：明

安丘丈人，中林自命。龙位来师，豹潜逾劲。岐业周流，老编删定。振教玄玄，道家衡镜。
高士颂九十一首 其八 壤父
作者：黄省曾
朝代：明

老父皤发，愉愉壤戏。吐厥鸣歌，朝兴夕憩。虚渴咸充，帝焉何利。醇和未斲，陶哉寓世。
高士颂九十一首 其八十 郭太
作者：黄省曾
朝代：明

介休林宗，行师伯彦。庐膳常虚，躬衣不掩。察观乾象，怀珍高卷。有道之碑，扬光竹简。
高士颂九十一首 其八十一 申屠蟠
作者：黄省曾
朝代：明

子龙尚节，抗论生枯。博经举贽，殡友浮河。榜标初炽，独叹坑虞。巢依梁砀，得以安歌。
高士颂九十一首 其八十七 庞公
作者：黄省曾
朝代：明

庞公真隐，志凌冰雪。弗慕荣华，自宁巢穴。遗与人殊，身于世绝。茹秀鹿门，欣怡云月。
高士颂九十一首 其八十九 荀靖
作者：黄省曾
朝代：明

八龙矫首，里署高阳。叔慈抚化，物外游翔。终身肥遁，至宝含章。玄昭二谥，永世遗芳。
高士颂九十一首 其八十二 袁闳
作者：黄省曾
朝代：明

汝南夏甫，杜门深处。日朝母氏，挥绝宾侣。科头自放，不闲俗礼。长歌白驹，逍遥桑梓。
高士颂九十一首 其八十五 郑玄
作者：黄省曾
朝代：明

康成蚤颖，博极群典。得五马门，大道是勉。几授尊高，杯崇温俨。八尺之躯，终焉闭敛。
高士颂九十一首 其八十八 姜岐
作者：黄省曾
朝代：明

子平幼孤，俞俞守道。功曹爰致，托疾以报。守计劫迫，尹邮宣救。牧豕调蜂，天涯啸傲。
高士颂九十一首 其八十六 任安
作者：黄省曾
朝代：明

定祖儒流，世有赞言。披求迁传，感激仲连。性情咸得，出去忧缠。清虚无染，圭组永捐。
高士颂九十一首 其八十四 □宁
作者：黄省曾
朝代：明

宁也何自，管仲之孙。片金弗顾，割席远歆。龙德既显，豹隐是徵。甘心玄寞，郡阁图形。
高士颂九十一首 其六 善卷
作者：黄省曾
朝代：明

逖矣善卷，君尧北面。鹿衣牧世，自臻从劝。虞钦玄德，让之赤县。贵适心神，永悽荒巘。
高士颂九十一首 其六十 郑朴
作者：黄省曾
朝代：明

谷口子真，甘恬秉默。非服弗服，非食弗食。不荅徵车，为农草泽。吁嗟法言，撰其玄德。
高士颂九十一首 其六十一 李弘
作者：黄省曾
朝代：明

仲元所居，俗用拭新。授之百里，非其素情。中途遁绝，卒老高深。先英评许，未悉玄真。
高士颂九十一首 其六十七 东海隐者
作者：黄省曾
朝代：明

隐者閒旷，避世沧瀛。其友树节，乃饵华缨。进轻退促，举动不经。交携长绝，时议所钦。
高士颂九十一首 其六十九 高恢
作者：黄省曾
朝代：明

高恢总发，道德是求。伯鸾齐志，泉石胥游。东飞西驻，歌以写忧。形容万里，远蹈同流。
高士颂九十一首 其六十二 向长
作者：黄省曾
朝代：明

子平上哲，赋德渊冲。玩辞观象，损退自崇。伉男俪女，家务不综。周攀五岳，禽老是同。
高士颂九十一首 其六十五 严光
作者：黄省曾
朝代：明

吁嗟子陵，少与龙潜。飞腾天位，书玉连连。北军亲就，内榻同眠。富春之滨，客星皎悬。
高士颂九十一首 其六十八 梁鸿
作者：黄省曾
朝代：明

伯鸾者何，脩远之子。介耻攀龙，贫资畜豕。仰颂逸民，庶追芳趾。贞配孟光，骨埋吴土。
高士颂九十一首 其六十六 牛牢
作者：黄省曾
朝代：明

君直峻守，耻交万乘。清夜片言，终身为信。卯金复兴，币玉不应。葆盖煌煌，遵庐慰问。
高士颂九十一首 其六十四 □霸
作者：黄省曾
朝代：明

儒仲处英，放独新世。光武中兴，守礼不试。草覆野耕，甘于沈翳。贤室高明，济成遁事。
高士颂九十一首 其十 蒲衣子
作者：黄省曾
朝代：明

蒲衣妙纪，德与天侔。大舜虚襟，模范是求。发评虞泰，致一马牛。扰劳民宰，胡可缨留。
高士颂九十一首 其十一 披裘公
作者：黄省曾
朝代：明

负薪炎暑，吴有一翁。粗絺弗御，冒彼蒙茸。季札相逅，遗拾不从。姓名终閟，空仰高风。
高士颂九十一首 其十七 庚桑楚
作者：黄省曾
朝代：明

庚桑耳役，画去挈远。息意三年，风尊翠巘。俎豆不乐，形生自晏。贤知明扬，世心何浅。
高士颂九十一首 其十三 小臣稷
作者：黄省曾
朝代：明

小臣之稷，微尔齐氓。巍崖独拔，苦节自贞。君軿数过，聊得瞻迎。区区管鲍，何足班伦。
高士颂九十一首 其十九 林类
作者：黄省曾
朝代：明
体裁：赞

林类鳏游，取资滞�。踽踽行歌，萧萧孑影。素王载觏，令赐乞请。果得高言，不虚停轸。
高士颂九十一首 其十二 江上丈人
作者：黄省曾
朝代：明

丈人遗俗，鼓枻江隈。楚胥求济，夜乱芦漪。笑辞星剑，意进鲍鱼。匆匆诫别，何用名为。
高士颂九十一首 其十五 商容
作者：黄省曾
朝代：明

商容大道，聃也之师。形将蜕化，教庶琼遗。三言甚寡，万务何馀。喜编后授，屡发其规。
高士颂九十一首 其十八 老莱子
作者：黄省曾
朝代：明

楚莱避纷，蒙阳寄耜。草宫木榻，水菽怡志。驾屈楚君，经纶将贻。内赞遐谋，相携远逝。
高士颂九十一首 其十六 老子李耳
作者：黄省曾
朝代：明

伯阳圣老，人貌天行。寿经亿代，道冠群生。龙称礼得，牛候书成。西关度迹，玄化冥冥。
高士颂九十一首 其十四 弦高
作者：黄省曾
朝代：明

弦公郑宝，托迹迁贾。秦穆扬兵，于周邂迕。矫命犒师，阴抒国祸。辞赏居夷，飘焉弗顾。
高士颂九十一首 其四 巢父
作者：黄省曾
朝代：明

巢父鸟栖，弗营栋宇。由进尘言，严挥不与。乃临其清，乃洗其耳。箕颖高风，千龄无巳。
高士颂九十一首 其四十一 渔父
作者：黄省曾
朝代：明

楚老垂竿，渔于烟水。族氏无彰，鳞鬐自举。偶觌三闾，开敷数语。击棹扬歌，冥潜何许。
高士颂九十一首 其四十七 黄石公
作者：黄省曾
朝代：明

何者老翁，托名黄石。蚤鉴留侯，脱履令拾。玉韬金版，授之不惜。定帝谋王，谷城留迹。
高士颂九十一首 其四十九 田何
作者：黄省曾
朝代：明

商瞿授易，桥馯周孙。子庄嫡继，孔脉绳绳。一移客土，四嗣俱兴。亲劳万乘，造拜轨经。
高士颂九十一首 其四十二 安期生
作者：黄省曾
朝代：明

安期高蹈，疗俗千祀。绿海孤游，朱颜常驻。挥璧阜亭，酬舄始帝。去矣银台，永遗尘世。
高士颂九十一首 其四十五 盖公
作者：黄省曾
朝代：明

嬴末龙争，奋图封拜。伟矣盖公，迟栖东海。无为教参，齐方底泰。衍辅汉庭，玄风犹在。
高士颂九十一首 其四十八 鲁二徵士
作者：黄省曾
朝代：明

姬鲁两生，孔庭遗学。叔孙佐命，仪声乃作。谓方荆棘，难兴礼乐。弗纳玄纁，翱飞寥廓。
高士颂九十一首 其四十六 四皓
作者：黄省曾
朝代：明

皇皇四老，同襟齐志。远虞蓝田，芝粮萝被。弗凿天真，重归地肺。隆准膺图，空劳聘币。
高座寺赴友人
作者：黄省曾
朝代：明
体裁：七言律诗

城南载酒四月节，篮舆乘兴梵王宫。碧鸡报午坐良久，青磴穿藤去忽通。天际江流乍明灭，雨中山色转空濛。游丝绕树乌啼疾，麦秀寒多避晚风。
高座寺赴毛督经
作者：黄省曾
朝代：明
体裁：七言律诗

高士朝开竹里厨，衰翁揽辔坐香车。千峰摇落秋无际，半日登临兴有馀。能赋参军推鲍照，倦游辞客笑相如。莓苔不灭磨崖处，秃笔横斜老更疏。
鲁桥
作者：黄省曾
朝代：明
体裁：古风

东蒙方峨峨，洙泗亦沮沮。屡梗舟不前，时昏未即处。春过花不舒，旅忧易成绪。思尝齐人羹，不见楚郊雨。朝素夕成缁，扬沙疾于砮。鸡声一何恶，有客中夜舞。
鸡鸣高树颠一首
作者：黄省曾
朝代：明

鸡鸣高树颠，声绕罗帏前。起视夜何其，素月苍穹圆。人生少小轻岁年，芳鬓一缟不复玄。逝如东流川，尽若秋空烟。卷衣出门历海岳，愿餐灵药为神仙。黄山并数百，白日齐三千。竦身绿云中，控鹤升九天。挥手谢乡国，揽涕心茫然。
鹊桥别业一首
作者：黄省曾
朝代：明

花苑开茅屋，相如四壁空。囊怀季子剑，门倚吴王宫。竹色迎云白，槐阴弄日红。时愁咏梁甫，抱膝拟隆中。
黄家集夜思一首
作者：黄省曾
朝代：明

窈窕大河阴，宵舟转曲浔。星骖如客影，波箭学归心。梦积俱缘想，愁来若解寻。乡园明月满，应待纬瑶琴。
黄山一首
作者：黄省曾
朝代：明

洞壑容丘宅，灵源曹阮家。辟岩皆玉府，流水亦丹砂。五色云方吐，千年树乃花。仙踪何处觅，徒挹紫城霞。
齐女门访张叟留宴竹下一首
作者：黄省曾
朝代：明

东吴张季鹰，高怀寄林下。种竹成翠云，萝窗色堪把。平生好酩酊，何曾废杯斝。借问醉何处，习家池上头。虽云五湖滨，宛对潇湘流。不觉人间有黄屋，未尝一日无清秋。我来脱巾坐终夕，开琴欲去还淹留。
龙江驿晓发
作者：黄省曾
朝代：明
体裁：七言律诗

朱门欲开犹未开，烟花已簇凤凰台。龙江棹歌天上去，鱼凫春色镜中来。星流宝匣青霜剑，柳拂长亭绿酒杯。白狗赤鸡何处去，王孙原上起尘埃。
龙笛曲一首
作者：黄省曾
朝代：明

吴趋吴趋谁不闻，造自泰伯迨延陵。脱躧万乘清风生。清风生，动寰宇，黄鹄之心喜高举。
端午夕宿峡江饮同舟诸子
作者：黄砻
朝代：明

客路怜佳节，鸟飞留篆沙。茅柴扣野店，笑语惊林鸦。拚醉心犹醒，放歌帽欲斜。莫言蒲馔恶，星斗落孤槎。
舟次七级
作者：黄砻
朝代：明

春水何消闸令为，柳边幸有酒家旗。呼童甫买他乡醉，又被东风当面吹。
安宁云峰谪仙书院·其一
作者：黄祺
朝代：明
体裁：七言绝句

万卷楼成绿水前，玉堂人倚白云边。草元落笔三千丈，风雨龙蛇动九天。
安宁云峰谪仙书院·其二
作者：黄祺
朝代：明
体裁：七言绝句

海内知名已廿年，青山碧水两依然。诗成酒尽还为别，云树江天起暮烟。
即席和敬修一绝
作者：黄禄
朝代：明

乱插花枝在鬓边，花阴谈笑棹觥船。不须重订东君约，岁岁看花首夏前。
登柳州城楼寄漳汀封连四州邓子厚韵
作者：黄禄
朝代：明

垂老那堪谪远荒，凭高一望景苍茫。桄榔热雾迷官舍，薜荔阴云覆女墙。水散蛮溪分燕尾，路穿瘴岭转羊肠。同时沦落天涯客，白首何年返故乡。
竹石吟社开宴次纲庵韵
作者：黄禄
朝代：明

云溪寂寞净无苔，泉上吟坛向石开。尘梦未醒春已老，山灵相唤客重来。酒筹不计看花饮，诗句难成待雨催。为惜残英久留恋，孤篷又向月中推。
兴济阻风
作者：黄福
朝代：明

天风连日自南来，星使扁舟自北回。簌簌篾䉡频断续，迢迢河道又萦回。燕台有诏新恩集，楚馆无书旧恨堆。凡事从来由命里，不须妄想不须推。
过武昌
作者：黄福
朝代：明
体裁：五言律诗

城头黄鹤楼，城外鹦鹉洲。觚棱出汉表，葭菼分江流。栖栋白云暮，接天芳草秋。我来吟不尽，沽酒载行舟。
送人回广西
作者：黄福
朝代：明
体裁：五言绝句

海口春光早，沙头柳色新。满斟交址酒，远送桂林人。
牡丹花下美人
作者：黄立言
朝代：明
体裁：七言绝句

多情谁解惜纤纤，管领花神兴较酣。斜抱银屏低拂槛，深红叶叶乱春衫。
从军行·其一
作者：黄端伯
朝代：明
体裁：乐府曲辞

万里长城北，萧条白草荒。风沙吹不去，秋色正茫茫。日冷行空垒，天低压战场。别来一回首，何处是家乡。
从军行·其二
作者：黄端伯
朝代：明
体裁：乐府曲辞

辽落萧关外，阴风万马肥。至今劳北顾，何敢念束归。列戍传金柝，寒沙卧铁衣。战场春不到，白雪作花飞。
口占绝命词
作者：黄端伯
朝代：明
体裁：五言绝句

对面绝商量，独露金刚王。割截无嗔恨，刀山是道场。
夜泊龙湖登仙居阁
作者：黄端伯
朝代：明
体裁：五言律诗

阁夜鸣风迅，江天度月寒。石林幽独到，沙路暝相看。倒树斜悬壁，惊涛急下滩。长怀仙境胜，便欲弃儒官。
山阴道中
作者：黄端伯
朝代：明
体裁：五言律诗

夙昔流觞地，回溪曲曲盘。遥怜沙月迥，渐觉海天宽。暮色横烟暝，春阴阁雨寒。自耽泉石趣，无梦到长安。
建德道中
作者：黄端伯
朝代：明
体裁：五言律诗

青天霜气迥，匹马立平沙。远道风千里，寒城月万家。乱山盘径险，深树引堤斜。夙昔悲秋意，偏于作客赊。
绝句为黄定之解嘲
作者：黄端伯
朝代：明
体裁：七言绝句

二月桃源踏落花，桃花千树烂于霞。人家各占桃花里，一径桃花是一家。
归养命下喜而赋之
作者：黄篪
朝代：明

天章才下五云中，深慰庭帏侍养衷。十载有怀随岁月，一官无补愧臣工。且将彩服娱膝下，漫说朝衣归海东。翘首程途八千里，皇恩无尽露华浓。
咏雨后木芙蓉
作者：黄粤
朝代：明

朵朵枝梢雨后斜，高秋颜色为谁奢。自来玉质同新雪，漫改红妆傲晚霞。心里未乾千点泪，水边遥听数声蛙。罗城自古多奇种，何日传来处士家。
濂泉寺观瀑
作者：黄粤
朝代：明

策杖东山下，微风驱积烟。言采九节浦，行行古涧前。沿流入深谷，飞瀑泻云天。众壑分洪流，下有大乘禅。高人自来往，所乐非徒然。
蒲涧晓望
作者：黄粤
朝代：明

鹤语长天晓，扶筇出翠微。山高见日早，地僻到人稀。薜荔寒垂露，菖蒲绿上衣。下方烟渐起，吹不到柴扉。
秋日再游桃源
作者：黄綦
朝代：明
体裁：古风

桃花古洞白粼粼，石上寒泉咽古今。鞭石鞭长犹不及，此地终古本非秦。至今指点桃花水，水上云烟香未已。石火光中传汉魏，灰墨千层秦人死。秦人死，归鹤去，燕往鸿来不知数。幽源仙径已周行，横戈跃马花深处。君不见，霸王气尽天日昃，东海飞尘何时息。君不见，神仙踪迹本难求，但闻山鬼声啾啾。惟有楚江流不断，年年还绕洞门秋。我来曾共桃花语，春晴扑面飞红雨。今日秋风动地悲，山猿野鹿知旧侣。老僧留我听琴言，座中流水落潺湲。须臾更发空山响，山光水色座中翻。秋风春雨一齐至，回首茫茫今何世。
过天台
作者：黄约
朝代：明
体裁：五言绝句

杖策天台路，松杉万壑阴。仙人不可见，花落正春深。
和周草庭飞泉
作者：黄绂
朝代：明
体裁：古风

严陵富春漱，吕望渭水滨。盛名各一时，千古迹未陈。出处虽异趣，怀抱宁不均。岂必薄轩冕，独与鱼鸟亲。
宋孝子阮与子宅
作者：黄经
朝代：明

阮家门巷草青青，绰楔空传孝义名。刲胁救亲天感动，至今光彩照图经。
寿星塘山
作者：黄经
朝代：明

灵潭乘晓日，乔木入寒烟。野鹿衔花戏，灵龟傍石眠。数声南去鹤，一骑北来仙。缥缈飞霞里，吾将问引年。
武山玩月
作者：黄经
朝代：明

刁斗寂无声，银蟾夜自明。林风吹短鬓，秋气肃孤城。漫作刘琨啸，仍含庾亮情。楼头笳鼓曲，曲曲乐升平。
柬陈照磨士勉
作者：黄结
朝代：明

宦游泉郡已多年，近日亲承父老言。系出莆田还有种，派分义井本同源。銮舆南渡休台谏，钟簴西移避世喧。自古德人还食禄，如今东莞见贤孙。
初夏
作者：黄继立
朝代：明
体裁：七言绝句

杨花初点渡头萍，十姊妹花红满屏。门前忽见渔舟过，风送鸬鹚一阵腥。
武林与王符李叶四博士夜酌
作者：黄维楫
朝代：明
体裁：五言律诗

烟草碧连天，吴山春可怜。客情千里外，乡语一尊前。细雨鸣深夜，疏灯照别筵。关河又明发，罢酒各凄然。
送王元甫舍人使襄藩
作者：黄维楫
朝代：明
体裁：五言律诗

玉门将酝酒，使者捧铜圭。玉节湘云外，星轺汉水西。恩颁丹凤诏，歌唱白铜鞮。山简流风在，能无醉似泥。
元旦示儿
作者：黄维贵
朝代：明

客舍欣逢日月新，千门簇骑往来频。霏霏瑞雪占丰岁，恰恰流莺报早春。彩胜尚传风俗旧，屠苏先让少年人。遥瞻佳气长安近，明发休辞紫陌尘。
杭州邓明府德咸偕游紫金山
作者：黄维贵
朝代：明

山势盘盘卫紫宸，遥从玄极挹高真。光腾宝像金宫閟，气结龙纹宝篆新。珠树三花栖白鹤，云车五色驾苍麟。仙都自觉乾坤别，回首人间总幻尘。千寻丹壑斗嶙峋，福地初开广胜因。金粟自依双树影，白莲长捧一灯轮。僧留恰共青精饭，客到翻销紫陌尘。见说空门应不碍，何时舍筏渡迷津。缥缈谁开第一梯，诸峰晴色坐来低。龙池不散金银气，鳌极潜通日月蹊。大壑风生千叠振，星河水下万行齐。虚疑上界无人到，此日飘飘驭紫霓。丹丘岂亦避秦馀，谁向花源此卜居。楼阁昼扃云自护，松苓春长日堪锄。閒来共醉山中酒，深处应藏内景书。自笑悠悠空岁月，轩辕犹欲待公车。万叠峰峦紫翠中，团飘幽胜在岩东。龙盘险绝浑无路，鸟道斜穿隐别宫。阴洞溜飞长作雨，欹崖松挂半垂虹。凭君共惬跻攀兴，别后云烟何处逢。
杭州邓明府德咸偕游紫金山·其一
作者：黄维贵
朝代：明

山势盘盘卫紫宸，遥从玄极挹高真。光腾宝像金宫閟，气结龙纹宝篆新。珠树三花栖白鹤，云车五色驾苍麟。仙都自觉乾坤别，回首人间总幻尘。
杭州邓明府德咸偕游紫金山·其三
作者：黄维贵
朝代：明

缥缈谁开第一梯，诸峰晴色坐来低。龙池不散金银气，鳌极潜通日月蹊。大壑风生千叠振，星河水下万行齐。虚疑上界无人到，此日飘飘驭紫霓。
杭州邓明府德咸偕游紫金山·其二
作者：黄维贵
朝代：明

千寻丹壑斗嶙峋，福地初开广胜因。金粟自依双树影，白莲长捧一灯轮。僧留恰共青精饭，客到翻销紫陌尘。见说空门应不碍，何时舍筏渡迷津。
杭州邓明府德咸偕游紫金山·其五
作者：黄维贵
朝代：明

万叠峰峦紫翠中，团飘幽胜在岩东。龙盘险绝浑无路，鸟道斜穿隐别宫。阴洞溜飞长作雨，欹崖松挂半垂虹。凭君共惬跻攀兴，别后云烟何处逢。
杭州邓明府德咸偕游紫金山·其四
作者：黄维贵
朝代：明

丹丘岂亦避秦馀，谁向花源此卜居。楼阁昼扃云自护，松苓春长日堪锄。閒来共醉山中酒，深处应藏内景书。自笑悠悠空岁月，轩辕犹欲待公车。
泊莲花洲
作者：黄维贵
朝代：明

莲花洲上绿阴齐，隐隐人家路欲迷。自是归舟归未得，几回误作武陵溪。
游七星岩
作者：黄维贵
朝代：明

湖上群峰斗宿盘，高秋携杖破烟峦。瑶台石室知何世，玉液璚芝具可餐。鸟道暗穿岩底溜，虹桥斜挂镜中看。扁舟何限沧江思，采采芙蓉露正寒。
登滕王阁时期儿随北上
作者：黄维贵
朝代：明

滕王高阁几登临，南浦西山自古今。最爱天边双白鹤，数声鸣和五云深。
登鸡鸣寺塔
作者：黄维贵
朝代：明

祇台开翠岫，化塔耸穹玄。曲磴盘龙上，飞甍过鸟前。钟离东嶂合，太液后池穿。树点人家小，空晴凤阙悬。苍茫平楚日，澹荡白门烟。爽籁流清梵，慈云蔼法筵。天鸡闻转近，寒鸽怖犹旋。乱雨昙花散，何年卓锡还。
送李侍御还朝
作者：黄维贵
朝代：明

骢马翩翩不可留，绣衣归去侍宸旒。天边日月光仍近，炎海风霜凛未收。汉殿槛高攀欲折，大东轴尽涕堪流。极知无限澄清意，伫为苍生一借筹。
小孤山
作者：黄翰
朝代：明
体裁：七言律诗

乘槎误入小蓬莱，远上凌虚百尺台。仙府两屏当水立，海门双闼自天开。江豚吹浪浮还没，野鹤营窠去复来。谁谓久空题柱手，汉家今数子云才。
庐山
作者：黄翰
朝代：明
体裁：七言律诗

松风瑟瑟马频嘶，偶得乘閒到虎溪。空谷断崖无鸟过，落花芳草有莺啼。飞流带雨涧泉急，绝顶盘空云路低。俱是洒然幽绝景，不知何处合留题。
春夜宿草堂寺
作者：黄翼圣
朝代：明
体裁：五言律诗

最爱临江寺，残春始一行。落花随水汲，乱竹过墙生。雨带新泉响，灯摇古院清。如何听钟后，犹有未销情。
村居杂兴·其一
作者：黄翼圣
朝代：明
体裁：七言绝句

廿四番风取次来，梅花落尽杏花开。画梁无数空巢在，社雨萧萧燕未回。
村居杂兴·其三
作者：黄翼圣
朝代：明
体裁：七言绝句

閒花无数烂空庭，别有黄金缀决明。一自杜陵矜惜后，秋风秋雨独关情。
村居杂兴·其二
作者：黄翼圣
朝代：明
体裁：七言绝句

休誇红紫斗芳菲，开到荼蘼春已非。耻逐游蜂与舞蝶，别寻一径绿阴归。
渝城度岁
作者：黄翼圣
朝代：明
体裁：五言律诗

风俗他乡异，巫歌达四邻。江明无月夜，猿唤不眠人。眷属生兼死，年光腊带春。客中艰一醉，辜负物华新。
仙人篇
作者：黄肃
朝代：明

翩翩骑白鹿，言上泰山顶。俯观浮世中，不见百年影。道逢古时人，绿发被两领。授我采药诀，延年保寿命。我闻再拜跪，问是何方求。抚我挟我肘，与我上天游。天上多桂树，枝叶何修修。折取忽盈筥，馨香沾我裘。何因入君袖，道路长悠悠。
咏怀六首
作者：黄肃
朝代：明

少壮好游览，不知中道忧。方兹怀故土，眷此成淹留。员阙蔽朝厓，玄云阴以浮。徘徊当永夕，嬿婉将焉逑。栖鸟翔不息，鸣虫亦啾啾。人生无定止，卒岁何能休。马瘦足力短，士贫心志穷。相如岂不伟，涤器难为容。忆昔擅词赋，左右能生风。黄金资费用，意气自填胸。迍邅勿复叹，命达皆称雄。流水日夜流，厚土胡不盈。人生自不已，四运有相承。达士识物化，昧者徒营营。荡荡晨风来，悠悠天宇清。会当拨俗恶，聊复从吾生。追呼心所欢，置酒坐中庭。忘言勿复辩，觞尽还复倾。有酒既已饮，兹愁仍复生。何如长戚戚，忧患有相并。日月迭更代，何能久安荣。唯当委薄质，允矣将微诚。君心苟有察，婉娈余芳馨。谁谓在咫尺，邈若万里程。明明亮自适，靡靡讵遑宁。中园桃与李，灼灼有奇花。彼姝将折赠，遐思在天涯。此花伤夭折，为叹女容华。盛年难再遇，岂得长修姱。夫子新好合，不能思故家。欲因歌此曲，此曲令人嗟。匣镜三十年，尘暗不复治。停餐且不寐，所思知为谁。宕子不复返，眇在天一涯。绽衣终当组，道远何能持。明明天边月，三五入中闺。念与子欢爱，不得同光辉。寤言相与共，既觉将何依。
咏怀六首·其一
作者：黄肃
朝代：明

少壮好游览，不知中道忧。方兹怀故土，眷此成淹留。员阙蔽朝厓，玄云阴以浮。徘徊当永夕，嬿婉将焉逑。栖鸟翔不息，鸣虫亦啾啾。人生无定止，卒岁何能休。
咏怀六首·其三
作者：黄肃
朝代：明

流水日夜流，厚土胡不盈。人生自不已，四运有相承。达士识物化，昧者徒营营。荡荡晨风来，悠悠天宇清。会当拨俗恶，聊复从吾生。追呼心所欢，置酒坐中庭。忘言勿复辩，觞尽还复倾。
咏怀六首·其二
作者：黄肃
朝代：明

马瘦足力短，士贫心志穷。相如岂不伟，涤器难为容。忆昔擅词赋，左右能生风。黄金资费用，意气自填胸。迍邅勿复叹，命达皆称雄。
咏怀六首·其五
作者：黄肃
朝代：明

中园桃与李，灼灼有奇花。彼姝将折赠，遐思在天涯。此花伤夭折，为叹女容华。盛年难再遇，岂得长修姱。夫子新好合，不能思故家。欲因歌此曲，此曲令人嗟。
咏怀六首·其六
作者：黄肃
朝代：明

匣镜三十年，尘暗不复治。停餐且不寐，所思知为谁。宕子不复返，眇在天一涯。绽衣终当组，道远何能持。明明天边月，三五入中闺。念与子欢爱，不得同光辉。寤言相与共，既觉将何依。
咏怀六首·其四
作者：黄肃
朝代：明

有酒既已饮，兹愁仍复生。何如长戚戚，忧患有相并。日月迭更代，何能久安荣。唯当委薄质，允矣将微诚。君心苟有察，婉娈余芳馨。谁谓在咫尺，邈若万里程。明明亮自适，靡靡讵遑宁。
客中春怀
作者：黄肃
朝代：明

竹里山鸡啼未休，江南二月景如秋。半帘花雨寒欺袂，一片江云晚傍楼。乱世青春如过梦，少年华发忽盈头。故园动是经年别，满眼干戈添客愁。
寄刘绍·其一
作者：黄肃
朝代：明
体裁：五言律诗

城南刘子宪，来往即吾家。连榻书楼小，钩帘石壁斜。金圆霜捧橘，冰碎夏分瓜。苦为吟诗癖，更阑更煮茶。
寄刘绍·其二
作者：黄肃
朝代：明
体裁：五言律诗

明日知何地，杉关十月天。遥怜五载隔，不见一书传。簸荡闻还海，艰难愧客燕。几时归碧涧，相对看红泉。
白头吟
作者：黄肃
朝代：明

长丝弦声缓，短丝弦声急。长短苦不齐，抱取向郎泣。明明皓月，三五圆缺。念我所思，中道而别。噭噭云中雁，北风声烈烈。愿寄一行书，与郎相诀绝。泰山高嵬嵬，海水不见底。妾心终不移，研山枯海水。
短歌行
作者：黄肃
朝代：明

来日苦少，去日苦多。人生不满百，痛当奈何！当复奈何！不如沽美酒，置此高堂上，与君长笑歌。峻阪无停车，急川无停波。不如沽美酒，置此高堂上，与君长笑歌。人生不满百，当复奈何！痛当奈何！来日苦少去日多。
长相思
作者：黄肃
朝代：明

望欢城南头，览取别时路。路边有深井，井上有双树。树有东西枝，枝叶尽相附。去年东枝荣，今年西枝悴。年年望树枝，树发行人归。
阙题
作者：黄英
朝代：明

处处丛林似力成，天然飞寺依云屏。曾闻猿化留题壁，知有龙来听讲经。一水静涵僧眼碧，数峰高耸佛头青。顾余自是耽幽者，对景长吟酒半醒。
咏菊呈有中先生
作者：黄著
朝代：明

何处金钱万朵开，举杯相对问谁栽。风清霜白真堪赏，疑是原从栗里来。
挽张家玉
作者：黄葵日
朝代：明

天运靡常，帝道倾危。四海鼎沸，蹂躏东陲。谁哉守土，倒戈失旂。吁嗟哲人，陈抗六师。大厦将颓，只手难支。洒血战场，千古男儿。尔死有用，我生奚为。
崆峒玉乳
作者：黄虞龙
朝代：明

谁将神斧破巑岏，洞府宏开胜事存。叠乳参差垂溜滴，重云缥缈隔尘喧。何年药鼎销丹火，几处琪花映洞门。为有岩岩真气象，遂令芳誉永无谖。
游七星岩
作者：黄行著
朝代：明

潦倒归来忆石莲，喜随仙侣入壶天。尘心半落飞云外，道气遥瞻北斗前。丹灶伏蝉虚候火，洞门鸣鹤破晴烟。野花莫笑游人醉，一别山溪四十年。
答衡南寄题石室山
作者：黄行著
朝代：明

怪石通灵窍，丹梯控碧霄。坡仙留篆古，衡客寄诗遥。水月多光景，烟霞久寂寥。何当凌绝顶，清兴慰相招。
海棠祠
作者：黄衮
朝代：明

江边不见海棠花，两岸垂杨集暮鸦。略上客寻□氏邸，桥头谁是祝生家。雨声怕向愁边听，风景还堪醉里誇。驷马尚期他日过，题诗聊且记年华。
□次答泰泉
作者：黄衷
朝代：明

初旦升云淡复纤，遥风不为扫残炎。草堂苦忆黄山谷，烟岛难招白玉蟾。惯见狸奴依习懒，生憎络纬搅安恬。儿童梦语苔阶静，桧影毵毵动隔帘。
丁丑中秋玩月和合溪
作者：黄衷
朝代：明

尘世清光重此时，夜晴那惜倚阑迟。槎通银浦客何去，秋遍唐宫人未知。轮转高山看桂满，席妨深树命樽移。酣歌不作西岩望，神魄休疑我是谁。
七十自寿
作者：黄衷
朝代：明

排日携觞报客过，衡门谁道可张罗。医师不治缘书癖，符笔鸡降只睡魔。宿雾早迷红药渡，炎风时动翠菱波。莫辞私□□顽叟，七十人间浪笑歌。
七星岩
作者：黄衷
朝代：明

势引诸天近，名嘉列宿称。鬼工开混沌，神气伏歊蒸。□曲坤囊括，援高艮辅层。冥搜顿束燎，迷惧欲循绳。□□香龛侧，岩唇药臼凭。石寒垂碧乳，厓古络苍藤。题认前朝氏，缘栖后果僧。鸟吟堪谷媚，人语即山应。霞飏仙裾彩，飙回客袂绫。民恫萦吏责，临眺暂时曾。
七盘坡
作者：黄衷
朝代：明

寒晓驱荒驿，山盘野气昏。毳衣孤客雨，枫树几家村。风日春相惜，烟花他自繁。劳歌听不得，何处更号猿。
万县
作者：黄衷
朝代：明

川东十数州，此地事征榷。醝贩浮大航，蛮賨日交错。絮饵靡铢遗，焉能漏金艧。敢深良价藏，刺颖及囊橐。市算鸡豚馀，琐细尽薇藿。追惟作法谁，意岂佐公约。往虞值蓝鄢，多垒亘郊陌。征人疲后爨，关吏谢不获。监司鄙冗杂，主者必倅幕。虽无数橐驼，亦已鲜琴鹤。显王御上世，赋税且云薄。末造计舟车，谅匪明哲则。逆取苟毫芒，渔怨常十百。仄闻清静理，固不在资墨。刀锥将尽争，何以禦民忒。厉禁如可堕，商旅返安宅。
三月三日黄塘舟中
作者：黄衷
朝代：明

野店鸡号搅梦残，旅怀长路共漫漫。春风已散黄茅瘴，江雨犹添乌饭寒。客傍枫林呼晏渡，僮敲石火具晨餐。孤舟镇日无人语，谩得青山徙倚看。
三月晦汶川北谒诸葛武侯涪翁太史祠与晁陈二参相山亭宴别
作者：黄衷
朝代：明

丛祠遥在北江隈，晴丽山川历历开。一代风骚文节老，三分天地武侯才。崖阴石径才容履，溪曲春流旧泛杯。何幸来游同我友，清谈未了别筵催。
三湘咏
作者：黄衷
朝代：明

慷慨游南州，黾勉辞旧粤。旌摇九疑云，帆挂七泽月。苍梧魂不归，竹泪亦不没。问鵩怀长沙，哀忠酹清汨。巫山信超遥，郢树杳恍惚。茗估贩春芽，泽卤渍江鳜。衡峰报回雁，岳麓纪前碣。谁运鼻端斤，敢惮足下刖。骊珠自播弄，山鬼何勃窣。向来青草桥，丛祠几芜莈。
三闾乡
作者：黄衷
朝代：明

大雅婴多忌，怀王亦懿亲。国均虚匹士，泽畔即孤臣。有作思公子，何心媚妇人。脩门山鬼语，初服芰荷纫。故宅随芜没，遗篇与世珍。香溪春尚浅，未得荐芳蘋。
上新河送时雍少参兄
作者：黄衷
朝代：明

都门终日望旌旗，忽到都门又别离。未慰亲情惭唤弟，每承高谊喜兼师。旧谈积水灯悬久，宦舍濒江棹发迟。唯有北风堪送客，楚天何处附遐思。
与晁汝吉陈汝忠二参相翠屏山院宴集
作者：黄衷
朝代：明

小堂幽色翠屏分，列巘真看万马群。树杪白虹还远涧，眼前苍狗足浮云。孤踪暂引江山兴，二妙能张翰墨军。笑咏却兼怀古思，沉碑谁吊石潭文。
与相者
作者：黄衷
朝代：明

两眼晨星阅世来，自言曾见济时才。老予一片山林骨，四百峰头绿萼开。
与竹塘院长拟登太岳诸峰予以病不果
作者：黄衷
朝代：明

积雪经旬喜却晴，平舆冲晓踏澌行。洞天自拥青莲胜，尘土空教白眼横。丹穴徒闻虚九室，樃花曾道阅三生。郧台仗钺长邻此，游兴还堪趁早莺。
丙午秋八月朔沃泉裕斋二宪伯命酒矩洲奉谢二绝句
作者：黄衷
朝代：明

飞盖亲劳折简来，绮樽遥傍野堂开。十年病骨容扶掖，散弄幽樊燕雀回。西林卜筑小菟裘，攲枕槐风答四休。一座笑谈霏玉屑，不知烦暑尚争秋。
丙午秋八月朔沃泉裕斋二宪伯命酒矩洲奉谢二绝句·其一
作者：黄衷
朝代：明

飞盖亲劳折简来，绮樽遥傍野堂开。十年病骨容扶掖，散弄幽樊燕雀回。
丙午秋八月朔沃泉裕斋二宪伯命酒矩洲奉谢二绝句·其二
作者：黄衷
朝代：明

西林卜筑小菟裘，攲枕槐风答四休。一座笑谈霏玉屑，不知烦暑尚争秋。
丙戌秋与二镇同集用韵
作者：黄衷
朝代：明

豁然一目数千里，不信齐云别有楼。雁旅东来吴会近，鹢风西上蜀江悠。仙踪石角孤龛月，井税金沙万顷洲。却望严城开府地，可胜民瘼浩新愁。
丙戌腊八阻风策口
作者：黄衷
朝代：明

江路邅回还策口，簿书傍午且华颠。光阴流转此何日，郡邑嗷嗷非有年。隔舸香糜晨馔玉，挟风残雪昼飘绵。土阶蓂草孤根老，望断青阳楚岸边。
丙戌除岁
作者：黄衷
朝代：明

鄂渚俄惊岁再除，江天雪霁日光舒。吏封台印裁红楮，童理官资振素书。忆弟自从逢雁后，分年应在听鸡初。然松烧纸曾同俗，谁道迂人世事疏。
东山宅题沈卿小景四首
作者：黄衷
朝代：明

茶烟深院青，东野媚晴晓。嘤嘤林端声，听似秦吉了。凉树转佳阴，游丝静无力。翔集各有营，朱门自迟日。去住悲胡燕，低飞趁泽鷮。江南秋色早，幽意满风苕。白露蒹葭晓，寒塘静故幽。羽珍终自惜，不上古楂头。
东山宅题沈卿小景四首·其一
作者：黄衷
朝代：明

茶烟深院青，东野媚晴晓。嘤嘤林端声，听似秦吉了。
东山宅题沈卿小景四首·其三
作者：黄衷
朝代：明

去住悲胡燕，低飞趁泽鷮。江南秋色早，幽意满风苕。
东山宅题沈卿小景四首·其二
作者：黄衷
朝代：明

凉树转佳阴，游丝静无力。翔集各有营，朱门自迟日。
东山宅题沈卿小景四首·其四
作者：黄衷
朝代：明

白露蒹葭晓，寒塘静故幽。羽珍终自惜，不上古楂头。
东嵎文学惠围棋口号当谢
作者：黄衷
朝代：明

浓青润白列星文，谢向康成小阁分。尽以斜飞看局面，不知闲着可张军。
东禅寺席上次韵送张白斋
作者：黄衷
朝代：明

野寺逢僧问远征，彤幨摇动若为情。蓼花秋老君何去，凤鸟时来道可行。南郡图书当吏最，西山琴鹤况官清。还知入郭迟迟思，惟爱寒蝉近晚声。
严公钓台
作者：黄衷
朝代：明

圣作乘时运，贤才了世机。非熊初叶兆，白钺遂扬威。文叔专封拜，严陵自侧微。客星何度次，帝座并光辉。开物谅成算，遗荣岂尽非。丹书终示训，表羜即知几。往事聊观感，前修孰与违。流风过海曲，峍屼见层矶。
严陵祠和姚维宁
作者：黄衷
朝代：明

一丝风力还多少，直与东京系末流。野性岂堪银艾印，故人空自翠云裘。千年鹤梦丛祠晓，十里江声古濑秋。墓下不知高士去，已传清绪过南州。
丫山命酒过予观菊以诗订约次韵奉答二首
作者：黄衷
朝代：明

晚从方外得餐霞，似泛澄潭紫菊花。肯为羊踪披露草，知君芳思浩无涯。一栏如绮复如霞，夺眼葳蕤眩欲花。名酝不辞同引满，即拚烂醉是生涯。
丫山命酒过予观菊以诗订约次韵奉答二首·其一
作者：黄衷
朝代：明

晚从方外得餐霞，似泛澄潭紫菊花。肯为羊踪披露草，知君芳思浩无涯。
丫山命酒过予观菊以诗订约次韵奉答二首·其二
作者：黄衷
朝代：明

一栏如绮复如霞，夺眼葳蕤眩欲花。名酝不辞同引满，即拚烂醉是生涯。
丫山惠菊酒霜橘豚蹄口占奉谢二首
作者：黄衷
朝代：明

绿樽传惠到寒堂，潋滟真含琥珀光。洗盏悠然还独酌，尘襟无限九秋芳。皇橘醑翁映二毛，春风长日读离骚。老饕意态凭描画，细嚼豚蹄当左螯。
丫山惠菊酒霜橘豚蹄口占奉谢二首·其一
作者：黄衷
朝代：明

绿樽传惠到寒堂，潋滟真含琥珀光。洗盏悠然还独酌，尘襟无限九秋芳。
丫山惠菊酒霜橘豚蹄口占奉谢二首·其二
作者：黄衷
朝代：明

皇橘醑翁映二毛，春风长日读离骚。老饕意态凭描画，细嚼豚蹄当左螯。
中夕骤雨
作者：黄衷
朝代：明

山月纤纤下，江星落落收。鹊回河鼓静，神到楚台幽。破块滩声壮，萦丝树色浮。蛮溪秋潦发，吾亦任轻舟。
中秋对月和南皋
作者：黄衷
朝代：明

月妙岂今夕，秋芳眷此时。迎凉疑露重，抚事感星移。伫立银桥映，闻歌绣户披。澄光弥覆载，灵魄浴涟漪。鸾舞宜香藉，仙居总赤墀。檐虚虫语近，地迥漏声迟。葛履霜应戒，筠帘夜不垂。环词先有作，可客旧难期。老爱坡翁放，谁堪宋玉悲。东明犹倚望，西堕似睽离。白石空千载，黄湾自一涯。分庭仍共赏，乐意肯相差。
丹阳登舟
作者：黄衷
朝代：明

山城返照上楼台，迤洒遥从北固回。委巷人归沙市散，邮亭吏报夜冰开。暂分江火鸣铙去，讵忆风霜振策来。客思不缘贪浩渺，王程宁为岁华催。
乌栖曲
作者：黄衷
朝代：明

瑶空七月心星流，凉风吹动江南秋。乌栖古柳三更月，捣练闺中砧未歇。君擎宝剑赴征西，今夜银缸金粟齐，东方未明闻马嘶。
乌江雨中
作者：黄衷
朝代：明

一片阴云广莫连，行衣初卷楚江边。马辞南豫鸡声少，风转西原雨脚偏。残戍半樊分野火，斜流百折下芜田。寒灯暂对山斋夜，不学萧条叹独贤。
乐昌泷
作者：黄衷
朝代：明

晨发乐昌道，阴厓簸寒风。泷流驶击箭，驱石如旋蓬。轻舟苇叶末，命夺毫芒中。垂堂昔示戒，岂不镂孤悰。往读泷吏篇，静怀慨韩踪。兹行恪新命，所际情匪同。洒酒韩祠土，圣神迈重瞳。王尊道云古，讵能息微躬。
乙巳灯夕立春力病戏笔
作者：黄衷
朝代：明

清时仍忝古稀翁，谩雪芹芽照病容。隐隐鼓钟晴挟雨，欣欣桃李白矜红。试灯芳夕沾春酌，把火新畬散早农。为报游人休尽兴，秾华长在闰正中。
乙未寒食虎岭上冢怀樗亭弟
作者：黄衷
朝代：明

聒聒鸠妇鸣，群峰雨姿暗。车帷破酸风，十里始平旦。自营数家村，节候忽已换。鸡豚递长育，松筠翠张幔。无事惟掩扉，力病将麦饭。老泪千百条，麻衣几曾叹。有弟在都门，归报岁云晏。岂不念兹晨，宦迹固汗漫。缁尘马首高，安得奉清燕。怀哉复怀哉，道远心曲乱。
乙酉冬宴客黄鹤楼用崔韵
作者：黄衷
朝代：明

鄂城自昔登临地，崔咏何年擅此楼。总有才华多役役，祇应江水付悠悠。天开诗客阴晴景，木落渔家远近洲。形胜不殊风物异，谩堪笳鼓散清愁。
九日
作者：黄衷
朝代：明

九日闲林少物华，独携灵寿向山家。丹枫总下纷纷叶，黄菊犹含灿灿花。去燕影连先到雁，回牛背点晚归鸦。颠云倒月人生态，落帽何烦笑孟嘉。
九日城北寺登高
作者：黄衷
朝代：明

遐荒九日多幽悰，禅台隐隐临高墉。徘徊暂抚莓苔石，突屼已见芙蓉峰。兴孤南菊客不饮，心满西庄天未从。曲栏矫首动馀感，归鸟尽背黄昏钟。
九日期沃泉裕斋壁山矩洲小集席上和裕斋二首
作者：黄衷
朝代：明

幽兴惟于熟处便，未烦奇幻想壶天。龙山宾从如流水，谁解风琴奏汉边。丝衫纱帻各轻便，举白呼红送晚天。萸菊香中浑一笑，閒人风月本无边。
九日期沃泉裕斋壁山矩洲小集席上和裕斋二首·其一
作者：黄衷
朝代：明

幽兴惟于熟处便，未烦奇幻想壶天。龙山宾从如流水，谁解风琴奏汉边。
九日期沃泉裕斋壁山矩洲小集席上和裕斋二首·其二
作者：黄衷
朝代：明

丝衫纱帻各轻便，举白呼红送晚天。萸菊香中浑一笑，閒人风月本无边。
九月水际拒霜
作者：黄衷
朝代：明

气肃天高花数枝，迎船映竹亦离离。寒崖浅涧各自媚，蜀槿戎葵又一时。霜腻尚馀藏蝶粉，烟须犹见缀蜂丝。老予敢续猗兰调，惆怅曾看粤水湄。
乡思
作者：黄衷
朝代：明

回雁峰前引望时，侬家应在海天涯。别来不但星霜感，老至何堪骨肉悲。山户长甘邻乳虎，溪翁无分饱蹲鸱。疏慵谩有明农思，一亩茅茨安所之。
书故庆符令周君遗事
作者：黄衷
朝代：明

归来伴鹤一琴存，道是元公几叶孙。千载断碑无泪洒，庆符人解颂遗恩。
书李主事传
作者：黄衷
朝代：明

伊人郎署资，矫矫乃遗直。读书乱山中，讵肯徇甔石。圣明允神断，血狱岂冤抑。所具棘下臣，疑情固当白。南裔佩赐环，山水含古色。嗟哉秘英灵，使我永叹惜。
书陆子渊水喻
作者：黄衷
朝代：明

陆才果如海，喻水海若泣。东曹助洪澜，潮头浴暾日。千年水晶宫，紫雾金铺湿。持此照妖祟，正昼蛟龙立。鱼虾信琐碎，跳梁但策策。愿言蓄馀彩，勿为鬼神得。
书韩守清梁园年会图
作者：黄衷
朝代：明

春花傍马尽荣途，湖海尘踪我亦孤。二十七年怀旧梦，辰阳初见汴州图。
二南静处为郑白湖赋
作者：黄衷
朝代：明

酣春南郭如瀼西，归凤早构临霞栖。流云岂解去时意，长桥谩忆当年题。方池曲槛果何以，柴桑有鬼应知此。放马朝穿白鹭群，箨龙个个呼君子。甘鞠丛萦古樾深，眼看昨日遽乔林。璇玑不得宰寒暑，羲和六辔纡升沉。瘦猿老作山中客，却守南山岁星易。踏上肩舆趁市声，回心愧杀孤烟碧。
云阳晓行
作者：黄衷
朝代：明

衡门犹闭晓钟疏，马首回瞻月影馀。石窦煖时藏促织，冰澌融处立舂锄。田家久歉晨炊晏，山县恒阴日晷徐。我仆莫辞驱策倦，江湖何地足宁居。
五世春官为彭大参赋
作者：黄衷
朝代：明

未上龙门识素风，年家荣论满南宫。词头凤翼交云彩，马首春花数杏丛。星社崔堂还伯仲，冰厅贺氏亦孙翁。生绡为蓄扶舆气，不看丹青看化工。
京口渡同刘婺州望金山寺
作者：黄衷
朝代：明

静阅流尘万劫过，玲玲钟磬隔沧波。中天气色金陵外，上界光灵铁瓮多。有客解形遗水石，老僧施食到鼋鼍。未登比岸缘风信，徒倚膺舟羡薜萝。
人日和天游子
作者：黄衷
朝代：明

物候将回燕子窝，清溪剑佩照新皤。飞觞稍谢红筵舞，试笔先裁白纻歌。草色欲流春野迥，山光不动暮云多。城南谁共登临去，铁笛长风激素波。
人日和宗宪长朝用
作者：黄衷
朝代：明

□□清愁与散霾，草堂先为寄诗开。坐知穗石□□檄，闻道蓬壶儗泛杯。烛影满天催晓旭，车音何处候春雷。郑公剑履还前殿，千古无劳叹楚才。
仙居洞和南皋子
作者：黄衷
朝代：明

将车花露重，老兴一丘间。九日明朝节，三杯薄暮颜。风琴时出涧，松籁欲浮山。翻忆樽前话，重□□局闲。
代和四首
作者：黄衷
朝代：明

沃沃清髭渐拂颐，霄程宁卜遽衰迟。闽山风动馀行马，汉署香残自令仪。作赋有人悲正则，登楼而我怅元规。平生几点交游泪，洒向新阡愧后期。手把遗文思岂堪，新愁聊与吊江南。身为僧后疑真幻，名在卢前信不惭。千里未终才自逸，万金难售剂宁甘。夜台可作人心在，谈到平湖便喜谈。天问他年嗣楚音，巫咸不语夜将临。玉盘何意频圆缺，瑶海无凭谩浅深。入省独摇惊吏笔，盖棺安死济时心。一经堂上多良冶，肯负金缕尺只簪。清班不见切云冠，地下修文定有官。鸣雁独飞犹海曲，残潮还到自临安。烦忧似草萦暌绪，往事如泉饮恨端。万里大川风正紧，一舟谁共济艰难。
代和四首·其一
作者：黄衷
朝代：明

沃沃清髭渐拂颐，霄程宁卜遽衰迟。闽山风动馀行马，汉署香残自令仪。作赋有人悲正则，登楼而我怅元规。平生几点交游泪，洒向新阡愧后期。
代和四首·其三
作者：黄衷
朝代：明

天问他年嗣楚音，巫咸不语夜将临。玉盘何意频圆缺，瑶海无凭谩浅深。入省独摇惊吏笔，盖棺安死济时心。一经堂上多良冶，肯负金缕尺只簪。
代和四首·其二
作者：黄衷
朝代：明

手把遗文思岂堪，新愁聊与吊江南。身为僧后疑真幻，名在卢前信不惭。千里未终才自逸，万金难售剂宁甘。夜台可作人心在，谈到平湖便喜谈。
代和四首·其四
作者：黄衷
朝代：明

清班不见切云冠，地下修文定有官。鸣雁独飞犹海曲，残潮还到自临安。烦忧似草萦暌绪，往事如泉饮恨端。万里大川风正紧，一舟谁共济艰难。
伏波庙
作者：黄衷
朝代：明

古木巃嵷半亩宫，香江犹为祀英风。楼船不载浮溟恨，铜柱方标殿粤功。纵毁世从君子后，争雄人在女流中。成周远略还无外，白雉千年到洛东。
促程
作者：黄衷
朝代：明

晨渡晃州月，暮宿清浪馆。迢递岂不劳，王程讵能缓。学道三十年，小技惭搦管。忝窃藩一方，微躬百忧满。惟饥常梦餐，孰寒不念煖。矧兹饱煖情，如系屈伸腕。牧事贵不扰，此理良可忖。勿以小何伤，剪爪惧肤损。先民此明训，行哉善用短。
俞四府宅赏牡丹
作者：黄衷
朝代：明

香腴粉腻压烟攲，尘里相看敢怨迟。富贵不缘天所授，秾华得与地相宜。薰风院落酣春晚，舒日帘栊正午时。只道戎葵堪比并，柳侯何必旧能诗。
候晴
作者：黄衷
朝代：明

长风吹云云脚垂，旖旎尚掩群山姿。曚曚寒日弄微影，久雨作态犹飘丝。清晨乾鹊止我屋，不噪飞啄枯棠枝。僮披药裹待杲杲，更拂馀润囊纤絺。谁家弦管已间作，绣罗依约随长嬉。东邻脱粟鼠窃尽，破釜岂得营朝炊。呼僮将车欲有适，书屋旧在城西维。分明爱景信可恋，此恐亭午仍淋漓。阴晴俄倾谁自料，且看晒翼双凫鹥。
候雨
作者：黄衷
朝代：明

□□□山色，浓云一黯如。需凉先拂簟，迎溜欲疏渠。不□神巫术，宁无御史车。愿言终利济，切莫散空虚。
偶述四首
作者：黄衷
朝代：明

战戟森森在，浓云浩浩奔。鬓星随日上，花雾□江浑。近野纡樵道，荒城惨燹痕。如闻新鬼哭，寒食尚游魂。路积分屯转，郊居避难逃。长亭无马渡，深栈且猿号。飞将旌旄壮，参军羽檄劳。肯交耕牧子，裘带谓吾曹。黄麦渐可刈，红蕖何未华。幸逢江上客，一问郭西家。饷韭聊晨馔，然松已暮笳。荒畬有春事，愁杀动军牙。濯锦清溪水，投书急舸风。溪含岷雪冷，舸向峡江东。休唱无家别，能令暗泪红。谁知闲几格，恰近旧醑翁。
偶述四首·其一
作者：黄衷
朝代：明

战戟森森在，浓云浩浩奔。鬓星随日上，花雾□江浑。近野纡樵道，荒城惨燹痕。如闻新鬼哭，寒食尚游魂。
偶述四首·其三
作者：黄衷
朝代：明

黄麦渐可刈，红蕖何未华。幸逢江上客，一问郭西家。饷韭聊晨馔，然松已暮笳。荒畬有春事，愁杀动军牙。
偶述四首·其二
作者：黄衷
朝代：明

路积分屯转，郊居避难逃。长亭无马渡，深栈且猿号。飞将旌旄壮，参军羽檄劳。肯交耕牧子，裘带谓吾曹。
偶述四首·其四
作者：黄衷
朝代：明

濯锦清溪水，投书急舸风。溪含岷雪冷，舸向峡江东。休唱无家别，能令暗泪红。谁知闲几格，恰近旧醑翁。
傅本学兵宪四西卷
作者：黄衷
朝代：明

二十年馀棘下名，况闻三道倚澄清。踪如太史仍乘传，权似中书即掌兵。晋鄙天浮秦树色，楚乡船趁粤滩声。桑弧我亦平生思，何得霜髭满镜生。
僧夫
作者：黄衷
朝代：明

削发仍烦障，缘随太俗忙。未知依宪节，得似引慈航。白辍斋时磬，谁拈佛日香。何当息徒御，归尔旧清凉。
元夕和东桥二首
作者：黄衷
朝代：明

暌月□□每彻宵，十年心迹向寥寥。闭门只怕梅花冷，怀土方怜棣萼遥。总有春醪期客至，已无灯疏背人烧。丽谯南去官桥外，一道笙歌淡淡飘。红纱珠络艳良宵，谁念穷檐锁阒寥。自有将军传捷到，不妨朝士踏歌遥。谁家笛谱因风得，何处炉烟傍月烧。书客短檠堪独赏，玉壶长漏雪花飘。
元夕和东桥二首·其一
作者：黄衷
朝代：明

暌月□□每彻宵，十年心迹向寥寥。闭门只怕梅花冷，怀土方怜棣萼遥。总有春醪期客至，已无灯疏背人烧。丽谯南去官桥外，一道笙歌淡淡飘。
元夕和东桥二首·其二
作者：黄衷
朝代：明

红纱珠络艳良宵，谁念穷檐锁阒寥。自有将军传捷到，不妨朝士踏歌遥。谁家笛谱因风得，何处炉烟傍月烧。书客短檠堪独赏，玉壶长漏雪花飘。
元夕清溪泛舟
作者：黄衷
朝代：明

北风才歇棹歌长，独泛清溪夜渺茫。数酌自堪当月色，孤舟谁信有韶光。总谙灯火狂游地，不道儿童戏剧场。忽忆去年还此夕，枕屏鼙鼓过江乡。
元日和丫山
作者：黄衷
朝代：明

人间胜事只图新，试笔看君句有神。鹊侣悦晴纷叫噪，萱芽含冻向嶙峋。遗樽幸许先尝酒，折简将期共探春。可笑狂夫狂到底，歌声中夜彻高旻。
元日用韵
作者：黄衷
朝代：明

葱葱晓气满庭除，蕙颖兰芽渐向舒。短发可堪金胜集，新诗聊纵綵毫书。市声不动重城外，人事惟占上日初。苍柏两行春雪后，高台清丽转扶疏。
元旦
作者：黄衷
朝代：明

鄂台两度庆兹辰，又见荆南物候新。柏酒照儿初得岁，桃符随俗谩宜春。九天阊阖中兴主，千里簪裾下土臣。懒向青铜争齿发，三朝亲际太平身。
入京寄子章弟
作者：黄衷
朝代：明

王河堤畔觅驴骑，王述形容果似谁。食断桂烟蚨母尽，书过梅雨雁奴迟。缁尘荏苒迷翔鹭，缃帙凋零负铸龟。欲向铨衡乞閒散，南曹衙退有幽期。
入偏桥
作者：黄衷
朝代：明

东来秋兴满肩舆，仰首看山俯看书。总有轻身随过鸟，祇应衰鬓感焚鱼。柴门人语牂牁近，竹寨泉声楚甸馀。谁遣燃香擐甲待，穷乡何限未宁居。
入宣威关
作者：黄衷
朝代：明

猿声犹是贵山闻，约略莺花管割分。旧垒已荒馀细柳，微？晴后尚流云。扬旌稍领蛮夷长，学道真惭父母君。谩儗当时康济事，一篇初就省方文。
入宣威关
作者：黄衷
朝代：明
体裁：七言律诗

猿声犹是贵山闻，约略莺花管割分。旧垒已荒馀细柳，微�晴后尚流云。扬旌稍领蛮夷长，学道真惭父母君。谩儗当时康济事，一篇初就省方文。
入秋偶成和见素翁四首
作者：黄衷
朝代：明

海气凉初敛，林姿澹欲曛。馀生堪秀菊，大业与浮云。月动孤蟾魄，山空万马群。预愁萧瑟近，何处挹南薰。报客嫌嘲热，分秋畅曙晴。芳园迎白候，哀角送金声。未怨莲衣冷，将怜桂露清。端居歌七月，江上此时情。已觉萧晨至，婆娑问旅乡。琴书解馀润，灯火逗初凉。勃窣儒衣敝，陆离兰佩香。谁知湖海意，络纬近秋床。潭净鱼还乐，林凋鸟却疑。物情随所适，吾道倘因时。霜降星回速，人閒日落迟。自堪秋兴逸，争畏老如期。
入秋偶成和见素翁四首·其一
作者：黄衷
朝代：明

海气凉初敛，林姿澹欲曛。馀生堪秀菊，大业与浮云。月动孤蟾魄，山空万马群。预愁萧瑟近，何处挹南薰。
入秋偶成和见素翁四首·其三
作者：黄衷
朝代：明

已觉萧晨至，婆娑问旅乡。琴书解馀润，灯火逗初凉。勃窣儒衣敝，陆离兰佩香。谁知湖海意，络纬近秋床。
入秋偶成和见素翁四首·其二
作者：黄衷
朝代：明

报客嫌嘲热，分秋畅曙晴。芳园迎白候，哀角送金声。未怨莲衣冷，将怜桂露清。端居歌七月，江上此时情。
入秋偶成和见素翁四首·其四
作者：黄衷
朝代：明

潭净鱼还乐，林凋鸟却疑。物情随所适，吾道倘因时。霜降星回速，人閒日落迟。自堪秋兴逸，争畏老如期。
全州行台忧旱得雨兼闻灌阳贼遁志喜和屠巡察
作者：黄衷
朝代：明

棠墟无复咏来旬，柏府雩龙檄若神。候雨谩传辰次甲，有秋堪记岁当辛。天眠白板红巾靖，花满青筒绮句新。借策定从更化日，巡功何地不宜民。
八阵石
作者：黄衷
朝代：明

曾烦三顾委经纶，功盖当时尽瘁身。鱼水向知真遇主，英雄宁道尽欺人。椒浆可答关山恨，云鸟仍驱水石神。今日太平词赋客，画船箫鼓蜀江滨。
六十自寿
作者：黄衷
朝代：明

玉川茅屋粤城中，桧杖萧然一遁翁。藜藿肝肠谁铸铁，江湖筋骨谩如铜。黄冠只弄黄湾月，绿醑长歌绿野风。自是白云无雨脚，山农休问济时功。
六月之夕梦素翁过予郭西之居觉识以诗
作者：黄衷
朝代：明

炯炯精神照郭西，海天风露满花溪。壶山灵异英贤出，世路承平逸老归。谩忆星辰通剑履，却看山月晃荷衣。玄机不道无人解，便拟从公赋式微。
关山月
作者：黄衷
朝代：明

关山月出早，地迥照还迟。圆缺蟾何恨，高寒兔得知。争枝嫌鹊扰，把酒叹人稀。莫上青楼望，那堪动远思。
关索岭
作者：黄衷
朝代：明

真疑陆海驾涛来，宿瘴全经冷节开。石径春光馀委曲，灌林人语隔崔嵬。西临僰道孤鸢过，东向查城万马回。心折杜陵应此际，乾坤何处更登台。
关索庙
作者：黄衷
朝代：明

南征猿鹤草青青，满眼陵丘识所经。偶向庙巫询往事，不知时代语英灵。
兴安分司闻冯汝舟贰守讣
作者：黄衷
朝代：明

分司忽报零陵信，函面题孤讶始开。淮海雪花他夜别，月山茶味隔春来。辰回岁舍谁称寿，禄尽星屏世恨才。旅旐欲东曾未发，江乡吟吊不胜哀。
兴隆馆独夜闻钟
作者：黄衷
朝代：明

灯影照岑寂，疏钟带雨闻。关河双短鬓，今古几浮云。久客看蝉翼，寒山护豹文。芳华随处换，梅柳越春分。
兵书峡
作者：黄衷
朝代：明

石门遥瞩仅容车，绝壁攲岩画不如。峡道向知天险壮，江霾犹蔽日光初。幽探怕有蛟龙宅，峻览曾无鹳雀居。底用风雷长护守，人间那读古兵书。
再别鉴湖
作者：黄衷
朝代：明

金风吹远扬，拂此北游驾。帝阍十二重，初日照华夏。忧时亦乞言，披章达清夜。君抱瑞世图，素望寰宇大。朝正固常典，所际在更化。保釐旧业尊，一食仍尽下。台端岂迂途，论课谅非亚。曷慰励精怀，宣室有燕暇。小邮双赤旗，江山俨罨画。不信别时苦，悲鸣恋群马。
再和唐侍御
作者：黄衷
朝代：明

澄江百折带寒城，曾为英雄割一成。地主有才终定霸，侯门何士旧收名。黄埃傍马悠悠去，白草连天渺渺平。莫倚丹梯临返照，杜陵愁思暮还生。
再和答坡山二首
作者：黄衷
朝代：明

安乐窝中几许宽，高贤谁不想清欢。玉台风暖曾回席，瑶草春深遂挂冠。伐木相求期岁晚，寻花宁畏犯溪寒。先天玄秘窥应遍，定把盈虚一笑看。此身元称褐袍宽，何物曾堪待所欢。无分东山携紫袖，有时西墅岸缁冠。百年药裹供垂暮，八月莼丝谢早寒。莫倚长林叹摇落，芳华强半带愁看。
再和答坡山二首·其一
作者：黄衷
朝代：明

安乐窝中几许宽，高贤谁不想清欢。玉台风暖曾回席，瑶草春深遂挂冠。伐木相求期岁晚，寻花宁畏犯溪寒。先天玄秘窥应遍，定把盈虚一笑看。
再和答坡山二首·其二
作者：黄衷
朝代：明

此身元称褐袍宽，何物曾堪待所欢。无分东山携紫袖，有时西墅岸缁冠。百年药裹供垂暮，八月莼丝谢早寒。莫倚长林叹摇落，芳华强半带愁看。
再和答天游
作者：黄衷
朝代：明

乾坤徒羡橘中宽，不道人间各自欢。滚滚缁尘犀角带，盈盈秋水虎胎冠。希音数慰逃空寂，孤梦虚教绕广寒。南国浮云殊未定，石桥长并晚鸿看。
再和答天游
作者：黄衷
朝代：明

眼中寒雾似飞埃，半着兰苕半着苔。病骨每宜冬日暖，绿樽须傍白云开。步纡草际群蛙寂，坐久花前一雁来。谁慰故园迟暮思，冲襟长得对东莱。
再和答沃泉
作者：黄衷
朝代：明

雨战林塘烦暑退，携觞谁为问奇过。杖腾细竹萦回路，座对轻鸥浩荡波。谈剧诗书还磊落，味深藜藿亦调和。悬车犹赴苍生急，西臬应知济物多。
再游太华寺
作者：黄衷
朝代：明

风日太华好，重来是隔年。池光浮六诏，树色接诸天。翠霭莺花路，黄云燕麦田。老怀非暇豫，农事正春先。
再赠三峰
作者：黄衷
朝代：明

满林梧竹弄秋声，芳菊岐亭未放英。霜晓楼船迎度雁，山城衙鼓报迁莺。九霄戎马抡才日，一道琴书入省程。野客江湖还伏枕，停云歌动不胜情。
再赠梅轩
作者：黄衷
朝代：明

素衣澹澹漓江晓，海鹤形神秋更闲。太史南观曾禹穴，弥明西下自衡山。藜灯今雨更生馆，道气多时老子关。古庾梅花看不足，须君新赋远游还。
冬夜同田曹长月下对菊各赋一首
作者：黄衷
朝代：明

日精开遍月光扬，此夜寒堂引兴长。灵艳只缘矜晚节，浓香偏自过重阳。谁知旧圃先含雨，天为新妆旋著霜。忽忆南中三径上，数枝深浅满烟黄。
冬日谩成和郑希大八首
作者：黄衷
朝代：明

旭日晞玄发，名山秘硕肤。病鸱乘鬼气，凉月向人呼。达命还当合，长城正背孤。问予行住性，朝莫树头乌。作客三山外，吟诗六叹馀。乡书多往事，邸报有新除。雨到鸠鸣歇，冬交楮叶疏。旧游弥海岳，不似识君初。云鸟向无迹，寒灯且复然。奇人知骨瘦，稚子笑须偏。已负还山约，无劳启阁延。更谁盱远睫，看日过虞渊。世情怜阿堵，野兴近参寥。海内心先醉，琴边语亦调。玄驹酣逐腐，青狖捷登乔。岁晏梅花发，谁同渡铁桥。独夜胡床冷，残书蠹叶翻。论心从古见，问舌至今存。藜藿疏天爵，茅茨对石门。此中清净理，陶令与忘言。蛙声阴正聒，鹤态病方清。我自违吾性，谁能了物情。风云长笑在，花鸟苦吟生。一片南山石，还堪若砺盟。盈盈花隐幔，款款蝶翻屏。西陆寒先动，南薰梦未醒。短辕何所适，陋室自堪铭。人道袁安后，吾生亦杳冥。南中殊气候，含冻草芽青。剑忆神交赠，骖依逆旅停。张罗寒雀散，倚槛古梅馨。懒读胥翁传，吾方养性灵。
冬日谩成和郑希大八首·其一
作者：黄衷
朝代：明

旭日晞玄发，名山秘硕肤。病鸱乘鬼气，凉月向人呼。达命还当合，长城正背孤。问予行住性，朝莫树头乌。
冬日谩成和郑希大八首·其七
作者：黄衷
朝代：明

盈盈花隐幔，款款蝶翻屏。西陆寒先动，南薰梦未醒。短辕何所适，陋室自堪铭。人道袁安后，吾生亦杳冥。
冬日谩成和郑希大八首·其三
作者：黄衷
朝代：明

云鸟向无迹，寒灯且复然。奇人知骨瘦，稚子笑须偏。已负还山约，无劳启阁延。更谁盱远睫，看日过虞渊。
冬日谩成和郑希大八首·其二
作者：黄衷
朝代：明

作客三山外，吟诗六叹馀。乡书多往事，邸报有新除。雨到鸠鸣歇，冬交楮叶疏。旧游弥海岳，不似识君初。
冬日谩成和郑希大八首·其五
作者：黄衷
朝代：明

独夜胡床冷，残书蠹叶翻。论心从古见，问舌至今存。藜藿疏天爵，茅茨对石门。此中清净理，陶令与忘言。
冬日谩成和郑希大八首·其八
作者：黄衷
朝代：明

南中殊气候，含冻草芽青。剑忆神交赠，骖依逆旅停。张罗寒雀散，倚槛古梅馨。懒读胥翁传，吾方养性灵。
冬日谩成和郑希大八首·其六
作者：黄衷
朝代：明

蛙声阴正聒，鹤态病方清。我自违吾性，谁能了物情。风云长笑在，花鸟苦吟生。一片南山石，还堪若砺盟。
冬日谩成和郑希大八首·其四
作者：黄衷
朝代：明

世情怜阿堵，野兴近参寥。海内心先醉，琴边语亦调。玄驹酣逐腐，青狖捷登乔。岁晏梅花发，谁同渡铁桥。
冬笋
作者：黄衷
朝代：明

久客谙攻苦，时荒罢茹新。谁翻湘渚雪，稍送洞庭春。雨露香仍淡，山林味却真。勿教频采斸，待看拂云身。
冬雨三首
作者：黄衷
朝代：明

亦知膏泽好，惜是过农时。秸垄虚沾足，萝垣各蔓滋。因风疏更密，翻溜练仍丝。病客惟攲枕，容观造物嬉。絺葛凉初入，漓樽亦未开。饥鼷浑瑟缩，病鹤谩毰毢。市馔将腴蚬，园英稍借梅。勿嗟葭候远，幽谷有潜雷。夜进盆池水，纤鳞吐絮忙。闭关闻雀语，问耀报时荒。破戒吟难稳，祛烦老且狂。定知沙坞上，枳柚乱垂黄。
冬雨三首·其一
作者：黄衷
朝代：明

亦知膏泽好，惜是过农时。秸垄虚沾足，萝垣各蔓滋。因风疏更密，翻溜练仍丝。病客惟攲枕，容观造物嬉。
冬雨三首·其三
作者：黄衷
朝代：明

夜进盆池水，纤鳞吐絮忙。闭关闻雀语，问耀报时荒。破戒吟难稳，祛烦老且狂。定知沙坞上，枳柚乱垂黄。
冬雨三首·其二
作者：黄衷
朝代：明

絺葛凉初入，漓樽亦未开。饥鼷浑瑟缩，病鹤谩毰毢。市馔将腴蚬，园英稍借梅。勿嗟葭候远，幽谷有潜雷。
决池篇
作者：黄衷
朝代：明

汉家防事习水战，今朝忽报开昆明。片纸朱批下乡里，官票频催调健丁。健丁二十堪差调，中男十四仍嫌少。强将笠子撮短发，宁忍欺官免追召。公家作役敢告劳，难平夫长恣侵嗷。付钱监吏须笔墨，终日未保无鞭敲。去岁五侯建第时，我为上户已倾赀。而今又报是殷实，会令鬻子官岂知。昨日何人起赤城，我锄正似尔杵声。只道决池藏战舰，那知耀德不观兵。
冼少汾新岁见怀和答二首
作者：黄衷
朝代：明

鹤园佳胜别沧洲，鱼鸟惭予未泛舟。二十四龛涵妙月，只攲高枕恣神游。偶从方外访瀛洲，半在筠筇半在舟。一树扶桑春似海，白头思杀御风游。
冼少汾新岁见怀和答二首·其一
作者：黄衷
朝代：明

鹤园佳胜别沧洲，鱼鸟惭予未泛舟。二十四龛涵妙月，只攲高枕恣神游。
冼少汾新岁见怀和答二首·其二
作者：黄衷
朝代：明

偶从方外访瀛洲，半在筠筇半在舟。一树扶桑春似海，白头思杀御风游。
出京
作者：黄衷
朝代：明

结束征车趁晓晴，客心长儗剧悬旌。攀杨意气交游远，倚马寒暄感慨生。鬓发十年行路影，秋风千里过江声。蓬窗醉枕雌雄剑，怪得无端一梦惊。
出塞曲
作者：黄衷
朝代：明

鸣笳驱易水，扬旆指桑乾。将令如汤火，敢嗟行路难。前锋并蓟队，掎捔总邯郸。神臂中坚砮，长蛇八阵蟠。奇兵工炮石，健士斗熊狻。已尽三韩境，将夷五部坛。挏酒杯倾乳，征衣浣雪寒。李苏伤别处，来往几曾看。
出宣威关
作者：黄衷
朝代：明

秋声先报出关期，小驻荒亭看旧诗。只有鬓毛非往日，不妨行李似来时。山攒下上群蛮宅，路析东西独客悲。茅屋一间诸葛庙，千年禁戒未曾衰。
出峡
作者：黄衷
朝代：明

白帝城边晨出关，昭君村下午移湾。江流谩诧鸳鸯漩，天府仍深虎豹闲。素卷有时长照眼，浊醪无分一开颜。何如植杖西林晚，目送浮云海燕还。
出湖
作者：黄衷
朝代：明

为爱南来五两轻，长年屈指记兼程。入湖飞鸟悬天影，撼岸惊涛近枕声。江汉谩传多委会，庐山瞥见未□明。船头滴酒人人喜，谁道风波不可行。
出郊
作者：黄衷
朝代：明

命车东出郊，淑景惬远眺。桃李虽未华，青麦芒尽耀。春泥腻不滑，冻石引泉窍。多雨人未虞，一饱行已兆。悠悠武穆魂，寂寂黄童庙。枯朽随流埃，名且白日照。楚才后焉乏，旌纛亦相绍。匪无英与贤，芜没谁自料。真卿不识面，风云起屠钓。君子重行道，岂必尽枢要。百年逝水澜，两曜竞丸跳。来者吾惧衰，孤怀冀同调。
出郭
作者：黄衷
朝代：明

荣木桥西绿作围，野人白板隐朝晖。虚舟自动觉潮上，鸣驷不来逢客稀。纤雨花边双短鬓，融泥堤上小深衣。宁辞俗态疑多事，要是逃名志未违。
出郭书事
作者：黄衷
朝代：明

披衣晨拂枕书床，出郭巾车旋可将。积雨只催春事歇，沾泥偏恨柳花狂。林喧山客锄新笋，涨毒溪农悯早秧。谩拟仙城堪逸老，三星长夜照江乡。
分得长安此去欲何依七韵送俞子宜
作者：黄衷
朝代：明

郭门临祖道，晓旭动花光。似君去时面，眉间佳气黄。兼程发湘水，计日见江乡。拜庆高堂上，春风萱草长。携手东江侧，情如浊水澜。但挹别离色，不觉樽俎欢。曲江金镜录，而子触邪冠。努力当于迈，能令黎庶安。挂管荒落馀，佳处差可纪。月满梅花天，不说千金市。图书山近郊，兰桡拢江涘。三年持宪心，清寒得如此。飞走各有营，久客念岁序。不见官道槐，兔目忽满树。入门当何时，幸借食前箸。送君漓水长，予亦从此去。春晏雨脚滋，桃花泣红玉。津吏把传符，徒御立宵烛。天上贵仙宅，台榭青云覆。但见鞲上鹰，不闻龙有欲。昔年骢马路，绣斧铁为柯。四座噤不语，骈耳骇悬河。属来气犹健，长风撼洪波。手中二三策，讵为谒常何。树柏古台上，苍苍晨带晖。柏以况君操，晖光良不微。京城香雾尘，长傍马首飞。素袍未改色，谁能怀所依。
分得长安此去欲何依七韵送俞子宜·其一
作者：黄衷
朝代：明

郭门临祖道，晓旭动花光。似君去时面，眉间佳气黄。兼程发湘水，计日见江乡。拜庆高堂上，春风萱草长。
分得长安此去欲何依七韵送俞子宜·其七
作者：黄衷
朝代：明

树柏古台上，苍苍晨带晖。柏以况君操，晖光良不微。京城香雾尘，长傍马首飞。素袍未改色，谁能怀所依。
分得长安此去欲何依七韵送俞子宜·其三
作者：黄衷
朝代：明

挂管荒落馀，佳处差可纪。月满梅花天，不说千金市。图书山近郊，兰桡拢江涘。三年持宪心，清寒得如此。
分得长安此去欲何依七韵送俞子宜·其二
作者：黄衷
朝代：明

携手东江侧，情如浊水澜。但挹别离色，不觉樽俎欢。曲江金镜录，而子触邪冠。努力当于迈，能令黎庶安。
分得长安此去欲何依七韵送俞子宜·其五
作者：黄衷
朝代：明

春晏雨脚滋，桃花泣红玉。津吏把传符，徒御立宵烛。天上贵仙宅，台榭青云覆。但见鞲上鹰，不闻龙有欲。
分得长安此去欲何依七韵送俞子宜·其六
作者：黄衷
朝代：明

昔年骢马路，绣斧铁为柯。四座噤不语，骈耳骇悬河。属来气犹健，长风撼洪波。手中二三策，讵为谒常何。
分得长安此去欲何依七韵送俞子宜·其四
作者：黄衷
朝代：明

飞走各有营，久客念岁序。不见官道槐，兔目忽满树。入门当何时，幸借食前箸。送君漓水长，予亦从此去。
初至霅上斋阁对雪
作者：黄衷
朝代：明

阴浓晴淡积旬馀，电晦雷潜雪意舒。瑞气共占为霰后，神功谁道作霖初。煖回玉树晨犹合，风入苍筠夜渐疏。更向水晶宫里见，寒光知与月何如。
别夏舜俞
作者：黄衷
朝代：明

江流争似故情长，小棹今朝为我将。萱草一帘空有恨，桐花三月谩如霜。卜居好近青山郭，问俗聊过锦水乡。西徼南湖休记省，白头书剑足新狂。
别矩洲六言六首
作者：黄衷
朝代：明

小院药兰新绪，旧樾渔矶未安。鹁鸪迟日更媚，樱花正月犹寒。东村才分渠水，南浦初移荔枝。田舍犹闻笑语，主人未有归期。吉了争呼春晓，蝴蝶分飞午风。可人比邻依旧，老儒环堵朦胧。晨郭巾车万里，秋畦荷锸孤村。拾果儿童雀跃，烹葵馌妇鸱蹲。鸣鸡互鸣桑树，立鹭独立塘菰。亭虚凉雨到未，门前琴客来无。敲石自分茶火，飞花先满书床。幽意风行水上，晴山鹊噪翁傍。
别矩洲六言六首·其一
作者：黄衷
朝代：明

小院药兰新绪，旧樾渔矶未安。鹁鸪迟日更媚，樱花正月犹寒。
别矩洲六言六首·其三
作者：黄衷
朝代：明

吉了争呼春晓，蝴蝶分飞午风。可人比邻依旧，老儒环堵朦胧。
别矩洲六言六首·其二
作者：黄衷
朝代：明

东村才分渠水，南浦初移荔枝。田舍犹闻笑语，主人未有归期。
别矩洲六言六首·其五
作者：黄衷
朝代：明

鸣鸡互鸣桑树，立鹭独立塘菰。亭虚凉雨到未，门前琴客来无。
别矩洲六言六首·其六
作者：黄衷
朝代：明

敲石自分茶火，飞花先满书床。幽意风行水上，晴山鹊噪翁傍。
别矩洲六言六首·其四
作者：黄衷
朝代：明

晨郭巾车万里，秋畦荷锸孤村。拾果儿童雀跃，烹葵馌妇鸱蹲。
剔蠹谣
作者：黄衷
朝代：明

闲林群木嘉皇橘，沃壤调风当旭日。素华绿叶旧葳蕤，黄落忽如婴宿疾。园夫亦有言，此为树中蛀。皮蚀妨其枝，心蚀即无树。吾能剜剔利金钩，千窍百孔尽冥搜。巨螬纤蛣靡遗类，会使树性还森幽。园夫此技汝且止，物理荣枯本相倚。豺狼虮虱岂无时，一树之灾何必尔。
北郊晓望
作者：黄衷
朝代：明

明星明没石桥东，城钥当关亦未通。短晷渐迎南陆日，轻绵先试北郊风。溪深蔀屋烟初白，秋老寒林楝自红。卜筑粤山终是浅，青鞋吾欲问崆峒。
医僧
作者：黄衷
朝代：明

桂岭气恒燠，平陆湿以卑。我行三阅岁，瘴疠夺清姿。不虞子春忧，一蹶几如痿。华扁骨已朽，奇疾世罕知。出滇复入楚，药物随土宜。迩来渐有瘳，终觉筋力衰。头簪便拟掷，家山长梦思。趋立天苟限，安用登临为。今年西走蜀，逢僧乃良医。方制岂泥古，针砭宁谩施。药性本草外，潜神得黄岐。为煮金匕剂，如濯炎乡腄。长风扫宿翳，老叶辞新枝。病根自此拔，奔马行可追。我欲竟其术，诀秘难赘词。白粲固微饷，道色终相訑。医家百蹊径，一一堕樊篱。济人不责报，此义良可推。袈裟日挂壁，静业还精持。岂常屡折臂，改服沦于缁。十旬闭我户，有涕双涟洏。疮痍日满眼，垂老惭剃髭。
十三日晴和南皋二首
作者：黄衷
朝代：明

何幸试灯夕，初看万象清。诗投吴茧净，香染越罗轻。乐社樽相属，严城锁未横。御楼延故老，不负北宵晴。宝月娟娟媚，谁能惮夜寒。舞怜翻广袖，曲听度长干。抚事追曾赏，留芳为所欢。腊梅真冷艳，长得倚屏看。
十三日晴和南皋二首·其一
作者：黄衷
朝代：明

何幸试灯夕，初看万象清。诗投吴茧净，香染越罗轻。乐社樽相属，严城锁未横。御楼延故老，不负北宵晴。
十三日晴和南皋二首·其二
作者：黄衷
朝代：明

宝月娟娟媚，谁能惮夜寒。舞怜翻广袖，曲听度长干。抚事追曾赏，留芳为所欢。腊梅真冷艳，长得倚屏看。
十二夜月
作者：黄衷
朝代：明

生魄轮将满，春庭虚白多。树深栖鹊静，雾散舞鸾歌。古色谅如此，宵怀悄奈何。孤舟看定好，勿使有风波。
十二月菊
作者：黄衷
朝代：明

晓逗寒丛晚弄芳，天留佳色佐鹅黄。仙家顷刻应无此，寿域光阴本不常。风雨最嫌当九日，池园已觉透初阳。悠然我有平生思，安得南山半亩庄。
十月三日登戙旗山和骆任之
作者：黄衷
朝代：明

吟鞍遥入薜萝丛，石磴沿回叠嶂中。鸠妇一声山雨白，木奴千树野霜红。头颅谩诧陶弘景，笑语方谐阮仲容。已过重阳犹对菊，有怀何必怨秋风。
卖剑客
作者：黄衷
朝代：明

十载提携结客坛，淬锋清水未曾乾。阵前人见青蛇入，山上妖和黑象寒。辽塞已闻停羽檄，函关犹道用泥丸。何如擎向司徒府，坐索千金信不难。
南中乡饮和周莱轩宪长
作者：黄衷
朝代：明

关河神禹旧南州，王度真成向野求。天地位分方左海，衣冠道在欲东周。宾阶古意寻常见，儒化全功取次收。不道越巂江上水，却从清泗溯源流。
南中初雪
作者：黄衷
朝代：明

窗影珍珑乱晓灯，北风初劲正飞腾。愁还远戍无衣赋，喜为殊方有岁徵。澹彩欲晴犹点缀，寒威渐老更严凝。东亭依约梅花发，何必山阴兴可乘。
南中忆弟
作者：黄衷
朝代：明

三载相违一见难，止凭归仆话平安。西林近日如何遣，南国浮云不耐看。抛印未能怜野客，买船谁与赴春官。早衰我自寻常在，虾菜无烦念几餐。
南亭驿和韵
作者：黄衷
朝代：明

饥鹰得食飏不搏，老狖知风悲复啼。江栖数口菜根尽，山樊二月桃花低。画船急榜候吏走，白板返扃无客题。揽衣中夜看弧矢，破镜已挂寒岩西。
南华寺
作者：黄衷
朝代：明

两袖缁尘四十年，曹溪暂尔放春船。南朝只有松间寺，西祖亲传劫后禅。乐业畦人租茗圃，随缘老衲饷粳田。片时闲自浮生得，莫讶无衣与大颠。
南坦至京见怀次韵奉答
作者：黄衷
朝代：明

古梅清瘦作花迟，背立闲堂咏竹枝。绝域关河黄耳隔，旧园风露白鹇知。几从妙月追谈韵，敢向横参儗见期。爱士不妨如考牧，满郊云锦画中诗。
南峰小隐图为潘封君赋
作者：黄衷
朝代：明

白涧红桃旧隐堂，风流仍道自河阳。草垂书带身先隐，花满诗筒鬓未苍。龙性九渊神变化，凤毛千仞见文章。南峰佳气年年别，合貌崔嵬映宠光。
南州行
作者：黄衷
朝代：明

嘅昔南州士，空传孺子名。自甘贫且贱，托慕圣之清。直答农功问，遥将絮酒行。德音遗郡牧，隐节与邦程。墓寄千林冥，湖虚一镜明。悠悠怀古恨，读尽曲江铭。
南浦驿赠升之
作者：黄衷
朝代：明

白下才名方盛时，仙曹谁不避英姿。一挥黄石桥边屐，平麈朱湾卷上诗。爱我信能生羽翰，逢君恨未罄肝脾。翻嫌韩语矜豪幻，何得云龙上下随。
南溪
作者：黄衷
朝代：明

岷峨何日雨，新涨下南溪。自作楼船客，长留江槛题。蹲鸱春未老，谢豹夜还啼。意气从衰飒，那堪听鼓鼙。
南皋就医寄以二绝句
作者：黄衷
朝代：明

梁鸿不见忽经时，独把清秋寄竹枝。闻道书床披素问，岐黄应有洗心医。街头无菊斗残芳，惊眼梅花恰满霜。老子西林三两树，期君长为恼花光。
南皋就医寄以二绝句·其一
作者：黄衷
朝代：明

梁鸿不见忽经时，独把清秋寄竹枝。闻道书床披素问，岐黄应有洗心医。
南皋就医寄以二绝句·其二
作者：黄衷
朝代：明

街头无菊斗残芳，惊眼梅花恰满霜。老子西林三两树，期君长为恼花光。
南窗
作者：黄衷
朝代：明

南窗歌枕病夫便，润上琴书欲雨天。长日自添燃木火，闲时真忆问花船。游鱼噀白盆池晓，熟荔垂丹草閤烟。有兴无言空记省，月明飞梦到斜川。
南粤谣
作者：黄衷
朝代：明

粤邦南海曲，尽控百蛮乡。向未奇珍贝，惟传臣越裳。白雉今安在，朱鹦本不常。岂堪登贡籍，直许罥雕梁。暹酒番姬劝，豪觞凤卵装。指环深水石，锁服茜红光。照席玻瓈薄，华躯缅布长。调和轻荜茇，彩染贱苏方。天限华夷界，波因物异扬。至今声教地，谁复计安攘。
卧病荆州行台检曲江公龙山诸篇二首
作者：黄衷
朝代：明

讵识神龙性，空窥海鹤姿。秋毫捐相印，老兴逐江麾。未惜孤标远，终嗟八柱危。匣中三尺水，恨不斩胡儿。郡閤日无事，文章地有馀。龙山空禊饮，鸟道自宸居。貌觉忧时老，心孤许国初。岂知乡后愧，伏枕对残书。
卧病荆州行台检曲江公龙山诸篇二首·其一
作者：黄衷
朝代：明

讵识神龙性，空窥海鹤姿。秋毫捐相印，老兴逐江麾。未惜孤标远，终嗟八柱危。匣中三尺水，恨不斩胡儿。
卧病荆州行台检曲江公龙山诸篇二首·其二
作者：黄衷
朝代：明

郡閤日无事，文章地有馀。龙山空禊饮，鸟道自宸居。貌觉忧时老，心孤许国初。岂知乡后愧，伏枕对残书。
即事
作者：黄衷
朝代：明

榕阴满地净芳尘，别岸残花为送春。芳草十年风咏客，闲窗今日昼眠人。
双寿为叶主政赋
作者：黄衷
朝代：明

春满扶桑花满楼，神仙家在甬东头。如宾相对两鹤发，济世曾烦几麦舟。锦轴联函天语近，綵衣当席日光浮。不妨山水陪强健，岁岁长酣泛菊秋。
双寿为莱阳王侍御赋
作者：黄衷
朝代：明

扶桑曈曈转迟日，莱阳先见长生国。神禾垂颖动千年，颗粒还堪驻颜色。三槐几叶高堂在，最是清门盛车盖。蓬山遥挹数烟青，瑶海环看净如带。寿翁白胡照地光，阿毋齐年鬓未苍。晴华芳苑鹿车过，风前玉树诸孙行。湖南绣斧识凤毛，千里不见豺狼嗥。眼中风力汉水立，老予何幸当孤标。便道承欢欢未极，海屋之筹十才一。我歌不独双寿歌，请继于家纪阴德。
发荆南
作者：黄衷
朝代：明

扬旌西出郊，雾重林薮湿。橹指沙岸草，春芽向戢戢。亭午殷其雷，尽启百虫蛰。神龙尚深蟠，蛙蚓纷合沓。吾何远行游，旦夕异丘陌。长怀负蒸黎，况敢辞物役。策短不资身，皓髯讵如戟。开箧把旧书，自愧老无得。黾勉追前纵，暗性忘险僻。日斜立船头，滩高浪花白。
发赈
作者：黄衷
朝代：明

南湖北堰漫风埃，野落山樊燕不回。何处画图当御献，已无邻粟泛舟来。忧勤每问青州策，宴暇真忘浙水杯。独奉一函宽恤诏，千仓亲许百城开。
发都城
作者：黄衷
朝代：明

云霁钟陵晓冻轻，桥门飞鞚上初程。油车分御嫌家累，绮席留欢念友生。沿涧或逢晴鹊浴，入村才及午鸡鸣。兹行犹是星摇夜，悄悄徒深慰物情。
发金马关
作者：黄衷
朝代：明

七月边风促晓寒，河桥新霁快征鞍。满堤柳色溪蛮语，何处棠阴野老看。总谓开诚能化俗，可堪持节更之官。山邮供张将箫鼓，为谢南中业已安。
叠前
作者：黄衷
朝代：明

满拟芳郊看报春，止缘冲雨向因循。阶除书带只如许，门巷桃符已换新。着体不妨绒袖薄，醺颜应怯羽觞频。草堂人日哦清韵，真荷高情重转钧。
叠后
作者：黄衷
朝代：明

衡门又见画鸡新，独有高斋守谷神。草色沿溪青委曲，云姿弄野碧嶙峋。共知莲漏辞长夜，谁貌梅妆卧早春。万壑千岩催发育，却嫌鸿雁恋秋旻。
古别离
作者：黄衷
朝代：明

恻恻复恻恻，送君远行役。携手出潼关，何时渡沙碛。沙碛路绵绵，胡尘昼暗天。莫辞频劝酒，动是几经年。经年叹驰骛，虏地无芳树。野旷似连云，云深日如暮。日暮气转寒，长驱袭可汗。壮夫多远思，龙剑勿轻看。
古意
作者：黄衷
朝代：明

衰懒屏幽寂，浩怀付诗书。敢谓中人下，乃意太古初。操觚甘废圆，任独甘自疏。终南岂不捷，瞑步羊肠岨。力耕不计穫，把钓不羡鱼。朋侪竞豪赏，闭门日端居。长年抱坟籍，乡曲谁吹嘘。搦管颇成咏，语少兴自舒。保终谅无咎，勿回中道车。
古楠
作者：黄衷
朝代：明

山人报我得古木，芳脂滴血楩楠香。万牛直驱万仞表，青铜古石盘穹苍。风雷有时战斤斧，氤氲融液成文章。千年魑魅递呵守，精灵上应青龙光。孤根正尔中隆栋，况有岐干堪修梁。冲涛逆浪献大内，天颜一笑嗟贞良。左绳右引足艺巧，涂金抹綵仍煇煌。清丝妙竹被落宴，子孙千亿歌斯干。谛思物理煞有数，短篇未竟还悽伤。磻溪不遇老渔死，楠乎幸免同枯杨。愿言勿挠保终吉，不然群木徒圆方。
古祚驿和韵
作者：黄衷
朝代：明

荒城隐隐昼恒阴，野火依微瘴水浔。浊酒不醺嫌兴浅，老予何以答春深。静看木槿垂花态，欢动山蕉卷叶心。愿放官家逋负令，江天随处有猿吟。
古路行
作者：黄衷
朝代：明

问予古路何时开，千里万里空莓苔。曾无堆堠云栈别，岂有盘磴星阶来。星阶峻极临台斗，元气鸿濛森玉牖。得途彷佛驭风仙，失足何如丧家狗。我闻有客趑趄行，伥伥十载纡修程。千金不惜藉老马，引步泥宰迷蓁荆。回头据石坐叹息，方思古路如弦直。吁嗟古路如弦直，辕蹄不见今人迹。
叹穫二首
作者：黄衷
朝代：明

自觖经年望，谁怜数口忙。西江霖尚积，九月飓犹狂。虫后苗应白，霜前穗不黄。即愁沟壑近，何处万斯箱。幽居仍养拙，切望岁功成。难尽松花饱，惟甘芋糁清。筌横鱼却避，瓶罄鼠还争。自与山农狎，常关俯仰情。
叹穫二首·其一
作者：黄衷
朝代：明

自觖经年望，谁怜数口忙。西江霖尚积，九月飓犹狂。虫后苗应白，霜前穗不黄。即愁沟壑近，何处万斯箱。
叹穫二首·其二
作者：黄衷
朝代：明

幽居仍养拙，切望岁功成。难尽松花饱，惟甘芋糁清。筌横鱼却避，瓶罄鼠还争。自与山农狎，常关俯仰情。
吊泾川公墓
作者：黄衷
朝代：明

湘流依旧国华凋，谩检生平附楚招。位极上卿仍四部，望隆东观自三朝。山笼花雾阴犹浅，泉彻椒浆恨岂消。谢疏不堪挥泪读，夜堂奇气欲蒸歊。
吊青林
作者：黄衷
朝代：明

嘉山有荣木，良帑多重宝。如何青林子，不向人间老。遗编落我手，天骥骋驰道。幽玄庄列班，高雅闽洛到。方驾古词英，居实乃舆皂。芙蓉一夜风，却让苍艾好。忌名造化差，颜卜亦枯槁。吾闻达士灵，千年茹瑶草。将依雁宕云，下视蓬莱岛。
同胡方伯游虎丘寺
作者：黄衷
朝代：明

从来幽兴竞山长，况复山塘七里强。秪树排云全古色，画船冲雨为新凉。寒泉尚挹高人抱，霸气终收故剑光。惟爱同游贤岳长，暝钟犹访讲经堂。
后乐园
作者：黄衷
朝代：明

我怀范希文，功名满宋室。清篇出警语，切寓经济术。落落江湖心，惕惕庙堂日。缅邈数百年，志士有执辙。予也寒饿姿，蚤岁滥甄拔。仰公北斗标，箕尾讵恍惚。驽骀怯长途，明时抱衰疾。尘缨罥神武，俯首委蓬荜。偶营一亩园，芜亭榜拙逸。秋林露远山，几案纷散帙。农圃尽宾友，经旬废巾栉。于焉奉遗训，幽悰晏萧瑟。
君子行
作者：黄衷
朝代：明

造化爱修名，君子况金玉。静默貌若愚，粹美良可掬。谊交古水寒，数面芝兰馥。持吉恒谦谦，遗荣匪碌碌。动息悬气机，休戚关国俗。景星岂常辉，神虬不可畜。伟哉蘧大夫，千载嘉耻独。
君马黄
作者：黄衷
朝代：明

君马黄，臣马骊，黄马立仗骊马驰。朔风吹碛，百草变衰，汗沟凝血长苦饥。将军纵辔放鸣镝，空中一响无遗迹。上有盘云雕，下有化虎石，为君更发旋鞦？。
君马黄
作者：黄衷
朝代：明
体裁：古风

君马黄，臣马骊，黄马立仗骊马驰。朔风吹碛，百草变衰，汗沟凝血长苦饥。将军纵辔放鸣镝，空中一响无遗迹。上有盘云雕，下有化虎石，为君更发旋鞦�。
周佥司母寿八十
作者：黄衷
朝代：明

大家贤范女中师，为爱恩华照寿眉。灯火承欢宜令妇，风云腾跃问佳儿。日回南沚蘋花丽，喜入东堂燕子知。欲报春晖岂无处，儗翻震泽作瑶池。
和丫山对菊
作者：黄衷
朝代：明

扫断窗虚野马尘，幽花偏得佐诗人。净浮素缬泥途远，艳破丹砂月露新。宝灺坐残还独夜，接罹醉倒是同春。知君秋兴从来逸，珍重江湖后乐身。
和丫山对菊
作者：黄衷
朝代：明

有客言从菊会还，幽人清思偶相关。不燃夏圃三更火，何得秋光几日閒。赏胜只疑壶里变，窥奇真似管中班。病予已分江湖老，谁道餐英可驻颜。
和南园少司徒
作者：黄衷
朝代：明

几见文章多逸气，欲从赤帜委降心。季鹰在日情偏放，若水还家岁未侵。月下酒杯长吊古，花边衣屦稍宜今。永昌山色南中别，谁为沧浪想嗣音。
和南皋春日閒居写怀二首
作者：黄衷
朝代：明

知隔清虚尚几尘，风花偏得伴閒身。盆池独赏红蕖早，陶鼎先尝紫蕨新。几格有书曾弭癖，刀圭无药可祛贫。溪山胜处烦延访，只恐渔樵是异人。乳燕喃喃弄晓晴，苍松濯濯谢浮荣。岂无羊仲堪同调，自是陶潜得此生。塞窦肯驰争道马，开枰犹动过河兵。欲苏病肺惟凉夜，隐几银潢半已横。
和南皋春日閒居写怀二首·其一
作者：黄衷
朝代：明

知隔清虚尚几尘，风花偏得伴閒身。盆池独赏红蕖早，陶鼎先尝紫蕨新。几格有书曾弭癖，刀圭无药可祛贫。溪山胜处烦延访，只恐渔樵是异人。
和南皋春日閒居写怀二首·其二
作者：黄衷
朝代：明

乳燕喃喃弄晓晴，苍松濯濯谢浮荣。岂无羊仲堪同调，自是陶潜得此生。塞窦肯驰争道马，开枰犹动过河兵。欲苏病肺惟凉夜，隐几银潢半已横。
和南皋春阴苦寒
作者：黄衷
朝代：明

招摇先为转鸿濛，有客残貂尚避风。已觉南陬旸谷暗，悬知西塞雪庐穹。寻梅箬帽履何素，煨芋山炉火自红。独坐书床闲料理，三春云物会昭融。
和南皋暮春入蒲涧四首
作者：黄衷
朝代：明

药日安孤梦，花期羡胜游。峰晴云有态，江迥水明眸。谷似泉声应，人缘履坦幽。苍崖留秀句，聊以散清愁。出廓振初服，登山寄远心。春杯临广莫，僧钵汲清深。景驻青蒲节，盟寒白石林。安期不可见，真迹想孤岑。国士宁辞老，奚囊未惮虚。龟灵依涧壑，犊扰戏郊墟。道古文车稳，林荒石蹬疏。廉泉应可挹，肺病有相如。斋磬微香积，玄谈秘法华。调同耽寂寞，德爱奉柔嘉。谁扫三生石，僮攀百合花。所思明月里，林杪看神蛙。
和南皋暮春入蒲涧四首·其一
作者：黄衷
朝代：明

药日安孤梦，花期羡胜游。峰晴云有态，江迥水明眸。谷似泉声应，人缘履坦幽。苍崖留秀句，聊以散清愁。
和南皋暮春入蒲涧四首·其三
作者：黄衷
朝代：明

国士宁辞老，奚囊未惮虚。龟灵依涧壑，犊扰戏郊墟。道古文车稳，林荒石蹬疏。廉泉应可挹，肺病有相如。
和南皋暮春入蒲涧四首·其二
作者：黄衷
朝代：明

出廓振初服，登山寄远心。春杯临广莫，僧钵汲清深。景驻青蒲节，盟寒白石林。安期不可见，真迹想孤岑。
和南皋暮春入蒲涧四首·其四
作者：黄衷
朝代：明

斋磬微香积，玄谈秘法华。调同耽寂寞，德爱奉柔嘉。谁扫三生石，僮攀百合花。所思明月里，林杪看神蛙。
和唐士絅
作者：黄衷
朝代：明

夕郎白皙仍青春，黄扉落笔傍无人。当年但爱心骨老，今日犹窥诗兴新。女儿意气衰避好，蚊翰亦笑南山小。秋堂隐几覆玄经，不道时人终不晓。
和唐景夷得山一首
作者：黄衷
朝代：明

买山偏爱卜山南，水竹潆洄石上龛。共许诗声追太白，可教禅味想瞿昙。月高鸣鹤过玄圃，秋老游龙返旧潭。愿逐飞仙向琼岛，玉箫吹破海天岚。
和坡山晚望
作者：黄衷
朝代：明

平野白茫茫，应知秋气强。闲行近古水，款语洽春阳。竹静莎鸡泣，山寒石蜜香。客心殊未极，讵为入城忙。树色递微茫，登临晚较强。月轮浮海曲，斗柄背山阳。化腐流萤火，烧荒走麝香。此时休极目，云鸟正奔忙。
和坡山晚望·其一
作者：黄衷
朝代：明

平野白茫茫，应知秋气强。闲行近古水，款语洽春阳。竹静莎鸡泣，山寒石蜜香。客心殊未极，讵为入城忙。
和坡山晚望·其二
作者：黄衷
朝代：明

树色递微茫，登临晚较强。月轮浮海曲，斗柄背山阳。化腐流萤火，烧荒走麝香。此时休极目，云鸟正奔忙。
和宫人望幸四首
作者：黄衷
朝代：明

行宫宴罢起更衣，绛烛舒光似晓晖。侍女一时传辇过，紫檀清道暗香飞。梦逐苍龙绕锁闱，寻思到了是邪非。午间忽报鸣銮近，百子池头看射飞。望断红云笑语赊，殿头催唤七香车。圣情不管韶光换，促制新年綵胜花。宫籍排年妾最深，玉箫曾度凤凰吟。镜中独立青鸾影，不遇传宣不肯临。
和宫人望幸四首·其一
作者：黄衷
朝代：明

行宫宴罢起更衣，绛烛舒光似晓晖。侍女一时传辇过，紫檀清道暗香飞。
和宫人望幸四首·其三
作者：黄衷
朝代：明

望断红云笑语赊，殿头催唤七香车。圣情不管韶光换，促制新年綵胜花。
和宫人望幸四首·其二
作者：黄衷
朝代：明

梦逐苍龙绕锁闱，寻思到了是邪非。午间忽报鸣銮近，百子池头看射飞。
和宫人望幸四首·其四
作者：黄衷
朝代：明

宫籍排年妾最深，玉箫曾度凤凰吟。镜中独立青鸾影，不遇传宣不肯临。
和宫怨二首
作者：黄衷
朝代：明

凤吹声微别院深，碧桃花下倚沉吟。鸳鸯浴罢龙池煖，一派轻波带涌金。怨绿愁红覆井深，监宫休讽白头吟。阿娇丰貌胡为尔，消得涂椒四壁金。
和宫怨二首·其一
作者：黄衷
朝代：明

凤吹声微别院深，碧桃花下倚沉吟。鸳鸯浴罢龙池煖，一派轻波带涌金。
和宫怨二首·其二
作者：黄衷
朝代：明

怨绿愁红覆井深，监宫休讽白头吟。阿娇丰貌胡为尔，消得涂椒四壁金。
和屠大巡话别
作者：黄衷
朝代：明

吹角城头语未阑，惊看小队驻江干。湘山雨洗炎荒瘴，衡岳云连水路寒。殊渥久知仍副望，清颜垂别亦难欢。劳歌莫唱骊驹调，豸史曾闻铁作肝。
和岱麓谪居感遇三首
作者：黄衷
朝代：明

曹相旨醇饮，武侯著心书。二子昔豪达，旷世遗奇馀。摄衣盻广野，行潦泞修衢。敛足且复止，眷此莱芜居。维北有嵩华，维南有匡庐。高虚栖隐遁，真庬略亲疏。鸡豚混长育，儿孙递将扶。桑麻翳春亩，木挺千岁株。斯境不能即，五柳惟披图。夏雨战炎毒，檐滴听自好。岭海浮电光，魍魉昵邻保。晨扉款者谁，西鄙穷瘁老。晤叹偃穗芽，暂喜慰翻稿。野震仆古木，兹云谅草草。鬼神故茫昧，何由竟苍昊。至人抱宿好，希逐玄化游。侠士尚然诺，结驷连王侯。显约异溪径，焉往副所求。弥胸漫交战，谁为祛烦忧。飘飘方外侣，鲜髯霏雪犹。谓我饵紫菀，何如树卫矛。贶以葛陂杖，携之莲叶舟。冥鸿无近影，安能托朋俦。慵剧抛化书，嗟哉蜣与蝤。
和岱麓谪居感遇三首·其一
作者：黄衷
朝代：明

曹相旨醇饮，武侯著心书。二子昔豪达，旷世遗奇馀。摄衣盻广野，行潦泞修衢。敛足且复止，眷此莱芜居。维北有嵩华，维南有匡庐。高虚栖隐遁，真庬略亲疏。鸡豚混长育，儿孙递将扶。桑麻翳春亩，木挺千岁株。斯境不能即，五柳惟披图。
和岱麓谪居感遇三首·其三
作者：黄衷
朝代：明

至人抱宿好，希逐玄化游。侠士尚然诺，结驷连王侯。显约异溪径，焉往副所求。弥胸漫交战，谁为祛烦忧。飘飘方外侣，鲜髯霏雪犹。谓我饵紫菀，何如树卫矛。贶以葛陂杖，携之莲叶舟。冥鸿无近影，安能托朋俦。慵剧抛化书，嗟哉蜣与蝤。
和岱麓谪居感遇三首·其二
作者：黄衷
朝代：明

夏雨战炎毒，檐滴听自好。岭海浮电光，魍魉昵邻保。晨扉款者谁，西鄙穷瘁老。晤叹偃穗芽，暂喜慰翻稿。野震仆古木，兹云谅草草。鬼神故茫昧，何由竟苍昊。
和州道中
作者：黄衷
朝代：明

折阪沿秋水，邮亭傍晚原。桔槔横浅壑，屈戌闭衡门。霸庙青芜合，渔洲翠蓧繁。荒城思范迹，衰草吊虞魂。序气兼朱素，征衣间爽煴。云屯胡堞隐，犊下楚山昏。桑柘影弥翳，蟪蛄声亦喧。词人感张藉，地主问何蕃。涨潦稽前骑，微？阻后村。只能劳候吏，何德副乘轩。
和州道中
作者：黄衷
朝代：明
体裁：五言排律

折阪沿秋水，邮亭傍晚原。桔槔横浅壑，屈戌闭衡门。霸庙青芜合，渔洲翠蓧繁。荒城思范迹，衰草吊虞魂。序气兼朱素，征衣间爽煴。云屯胡堞隐，犊下楚山昏。桑柘影弥翳，蟪蛄声亦喧。词人感张藉，地主问何蕃。涨潦稽前骑，微�阻后村。只能劳候吏，何德副乘轩。
和张太仆对菊感怀
作者：黄衷
朝代：明

琅琊秋兴早，吏功复休沐。骑曹大雅资，芳玩信所独。嘉树隐逸丛，清尘洒微霂。床敷共语默，幽诺良已宿。两曜逆旅期，宾赏须继烛。高花方德人，整整巾履肃。低枝敌兰荃，初服佩芬馥。碎琐黄金钿，亦掩红踯躅。湘累泛英客，薪桂不炊粟。闻制短世龄，惠贶勤一掬。犹得对何充，瓮蚁泼新醁。鄙人社前栎，当就閤上束。迩来或天幸，数面亲海陆。况谢枉见临，徽音嗣空谷。何日东篱边，跫然听马足。
和施彦器宪副
作者：黄衷
朝代：明

君从何方来，奇胸讵多得。但指龟在涂，或诵蝇止棘。岂无国士风，所虚理人职。岂无蓄盖私，所见鸣仗斥。采苓困首阳，宰社拜曲逆。缅怀天步遥，只觉周道直。归欤雁荡山，千峰抱云黑。灼灼东篱英，聊以试酒力。宁烦藉二桃，谁能顾双璧。于此有玄思，众人固不识。君情我所钦，晤语附深臆。
和昭君词二首
作者：黄衷
朝代：明

下马穷庐拂领巾，伤心无复故宫尘。可怜却似闲花草，才到开时不是春。金河南望树森森，挏酒那堪带恨斟。本是天王最神圣，未应全信画工心。
和昭君词二首·其一
作者：黄衷
朝代：明

下马穷庐拂领巾，伤心无复故宫尘。可怜却似闲花草，才到开时不是春。
和昭君词二首·其二
作者：黄衷
朝代：明

金河南望树森森，挏酒那堪带恨斟。本是天王最神圣，未应全信画工心。
和李璧山
作者：黄衷
朝代：明

溪上游丝拂桂烟，日长如坐小壶天。潮回红药时翻锦，春到青榆总簸钱。禽戏稍从方士验，牛经曾是老农传。清樽每逐诗筒贶，深荷风流李谪仙。最堪檐滴送歌声，五穗堂中乐五更。秀句华霜交玉屑，新醅浓露注金茎。松鳞阅世苍还古，石骨怜僧瘦且清。满地绿阴春已暮，山林长愧负馀生。薰风动野破残烟，正属江南试葛天。投绿幽禽明拂练，踏青新马细连钱。琴声忽谩松间度，棋势元于石上传。闻道倾城看舞鹤，羽衣谁信是飞仙。草际轻蛙旅发声，较量花信逐时更。采芝一岁惟三秀，听乐千回无六茎。春昼融融攲枕永，野泉脉脉入厨清。白头心迹还诗语，不独啼莺念友生。
和李璧山·其一
作者：黄衷
朝代：明

溪上游丝拂桂烟，日长如坐小壶天。潮回红药时翻锦，春到青榆总簸钱。禽戏稍从方士验，牛经曾是老农传。清樽每逐诗筒贶，深荷风流李谪仙。
和李璧山·其三
作者：黄衷
朝代：明

薰风动野破残烟，正属江南试葛天。投绿幽禽明拂练，踏青新马细连钱。琴声忽谩松间度，棋势元于石上传。闻道倾城看舞鹤，羽衣谁信是飞仙。
和李璧山·其二
作者：黄衷
朝代：明

最堪檐滴送歌声，五穗堂中乐五更。秀句华霜交玉屑，新醅浓露注金茎。松鳞阅世苍还古，石骨怜僧瘦且清。满地绿阴春已暮，山林长愧负馀生。
和李璧山·其四
作者：黄衷
朝代：明

草际轻蛙旅发声，较量花信逐时更。采芝一岁惟三秀，听乐千回无六茎。春昼融融攲枕永，野泉脉脉入厨清。白头心迹还诗语，不独啼莺念友生。
和李璧山述怀二首
作者：黄衷
朝代：明

秋郊含雨草芽新，委巷谁还数面亲。行李十年淹楚越，风流千古想朱陈。逃名祇爱三缄口，混世空惭七尺身。谩把穷愁疑那老，杜陵元只是孤臣。满幅琳琅句尽新，扫庭长咏荷情亲。何曾辟谷能辞汉，恰有炊烟拟在陈。芳马试看调鹤诀，垂杨深映狎鸥身。一帘永日惟攲枕，甘作明时草莽臣。
和李璧山述怀二首·其一
作者：黄衷
朝代：明

秋郊含雨草芽新，委巷谁还数面亲。行李十年淹楚越，风流千古想朱陈。逃名祇爱三缄口，混世空惭七尺身。谩把穷愁疑那老，杜陵元只是孤臣。
和李璧山述怀二首·其二
作者：黄衷
朝代：明

满幅琳琅句尽新，扫庭长咏荷情亲。何曾辟谷能辞汉，恰有炊烟拟在陈。芳马试看调鹤诀，垂杨深映狎鸥身。一帘永日惟攲枕，甘作明时草莽臣。
和柯狮山大参山中十二景 其一 金兑储精
作者：黄衷
朝代：明

池阳郁郁大江隅，近拥金陵势夐殊。灵秀总输狮子岭，元精应为异贤储。
和柯狮山大参山中十二景 其七 泉琴风弄
作者：黄衷
朝代：明

明珠迸落玉盘深，松叶翻涛度远林。一奏未终天地白，人间徒想洞庭音。
和柯狮山大参山中十二景 其三 灵芝兆祥
作者：黄衷
朝代：明

芳菲何限竞春先，唯有芝英俟庆妍。闻道贵池连帅府，一年三秀锦堂前。
和柯狮山大参山中十二景 其九 枫林晚照
作者：黄衷
朝代：明

一夜江南少女霜，枫飘丹叶满斜阳。儿童不信秋容晚，却道青山也艳妆。
和柯狮山大参山中十二景 其二 珠毬孕秀
作者：黄衷
朝代：明

彤云长爱护毬峰，神女游珠雅自同。我欲御风横铁笛，弄高山月答歌钟。
和柯狮山大参山中十二景 其五 一溪环碧
作者：黄衷
朝代：明

滉漾澄秋月一围，溪花隐约淡朝晖。临流偶纵知鱼乐，露湿金光草叶衣。
和柯狮山大参山中十二景 其八 几石云封
作者：黄衷
朝代：明

蜀客休誇石镜平，巨灵亲置白云庭。老龙化作髯翁坐，呼吸雷风寂不惊。
和柯狮山大参山中十二景 其六 群峰送青
作者：黄衷
朝代：明

江上兹山与岳尊，腾猿回鹤谩纷纷。帘端矗矗群峰翠，一笑真同列戟分。
和柯狮山大参山中十二景 其十 槐砌午阴
作者：黄衷
朝代：明

草堂曾咏古楸凉，几席频随野老忙。何似面槐传胜事，主人名位近丞郎。
和柯狮山大参山中十二景 其十一 枌榆古杜
作者：黄衷
朝代：明

滴酒刲牲社令前，当时冠玉最英年。枌榆阴净将箫鼓，好是江南燕子天。
和柯狮山大参山中十二景 其十二 松竹别庄
作者：黄衷
朝代：明

茅屋鸡声隔短墙，手栽松竹看分行。久要我自怜清韵，风入长林广乐张。
和柯狮山大参山中十二景 其四 赤光腾彩
作者：黄衷
朝代：明

清门佳气发祥时，冲斗笼烟似晓曦。树德从来叶天道，不烦詹尹更稽疑。
和柯狮山大参山中十二景·金兑储精
作者：黄衷
朝代：明

池阳郁郁大江隅，近拥金陵势夐殊。灵秀总输狮子岭，元精应为异贤储。彤云长爱护毬峰，神女游珠雅自同。我欲御风横铁笛，弄高山月答歌钟。芳菲何限竞春先，唯有芝英俟庆妍。闻道贵池连帅府，一年三秀锦堂前。清门佳气发祥时，冲斗笼烟似晓曦。树德从来叶天道，不烦詹尹更稽疑。滉漾澄秋月一围，溪花隐约淡朝晖。临流偶纵知鱼乐，露湿金光草叶衣。江上兹山与岳尊，腾猿回鹤谩纷纷。帘端矗矗群峰翠，一笑真同列戟分。明珠迸落玉盘深，松叶翻涛度远林。一奏未终天地白，人间徒想洞庭音。蜀客休誇石镜平，巨灵亲置白云庭。老龙化作髯翁坐，呼吸雷风寂不惊。一夜江南少女霜，枫飘丹叶满斜阳。儿童不信秋容晚，却道青山也艳妆。草堂曾咏古楸凉，几席频随野老忙。何似面槐传胜事，主人名位近丞郎。滴酒刲牲社令前，当时冠玉最英年。枌榆阴净将箫鼓，好是江南燕子天。茅屋鸡声隔短墙，手栽松竹看分行。久要我自怜清韵，风入长林广乐张。
和毛东塘
作者：黄衷
朝代：明

野水净□□，畦青杂苋藜。望深孤屿外，怀剧大江西。轻舞晴莎浅，纡樊露槿齐。缁尘何处路，骑马欲鸡栖。老圃关河隔，怜君岁晚同。透林茶灶火，入肘钓丝风。酣梦攻书癖，衰颜谢锦红。病多先怯酒，何必问新丰。
和毛东塘·其一
作者：黄衷
朝代：明

野水净□□，畦青杂苋藜。望深孤屿外，怀剧大江西。轻舞晴莎浅，纡樊露槿齐。缁尘何处路，骑马欲鸡栖。
和毛东塘·其二
作者：黄衷
朝代：明

老圃关河隔，怜君岁晚同。透林茶灶火，入肘钓丝风。酣梦攻书癖，衰颜谢锦红。病多先怯酒，何必问新丰。
和王大参四首
作者：黄衷
朝代：明

小住迢遥王汉槎，怀中短刺适谁家。偶依书带庭前草，难应金围会里花。字雁秋风声递远，甘棠春野绿交加。期君系肘征西印，肯避王阳石栈斜。通才端似老操舟，急濑旋涡少滞留。暂御五弦当小暇，凭将孤剑共先忧。滕王高閤题诗过，孺子澄湖建节游。更与西山添爽气，炎烟初散庾尘收。旧业斋州岱岳东，湖西持檄远宣风。肯因鼯鼠将机发，曾见全牛落刃空。感激每凭青史信，委蛇方退紫薇公。乔林莫遽思高尚，混迹渔樵世不同。喜笑终难老一乡，太平今是日重光。年华疾隼投繁荫，世味游蜂绕艳香。豪侈近嫌南郡马，风流遥忆颍川黄。吏休小放东林骑，拚与山僧半日忙。
和王大参四首·其一
作者：黄衷
朝代：明

小住迢遥王汉槎，怀中短刺适谁家。偶依书带庭前草，难应金围会里花。字雁秋风声递远，甘棠春野绿交加。期君系肘征西印，肯避王阳石栈斜。
和王大参四首·其三
作者：黄衷
朝代：明

旧业斋州岱岳东，湖西持檄远宣风。肯因鼯鼠将机发，曾见全牛落刃空。感激每凭青史信，委蛇方退紫薇公。乔林莫遽思高尚，混迹渔樵世不同。
和王大参四首·其二
作者：黄衷
朝代：明

通才端似老操舟，急濑旋涡少滞留。暂御五弦当小暇，凭将孤剑共先忧。滕王高閤题诗过，孺子澄湖建节游。更与西山添爽气，炎烟初散庾尘收。
和王大参四首·其四
作者：黄衷
朝代：明

喜笑终难老一乡，太平今是日重光。年华疾隼投繁荫，世味游蜂绕艳香。豪侈近嫌南郡马，风流遥忆颍川黄。吏休小放东林骑，拚与山僧半日忙。
和絅庵遗笔四首
作者：黄衷
朝代：明

闻于习静得观颐，弄野云姿思与迟。濡沬早敷千变泽，览辉曾见九苞仪。堂灯风雾孤凭几，墓木星霜几执规。八极有神应驭气，不知何路逐安期。藩省才名雅自堪，端如鹏翼快图南。较量大策嗟时运，刊落陈言谢俗惭。药裹先秋虚小草，家林旧味寄馀甘。剑亭千里高贤去，传得残篇与笔谈。午夜凄清吊鹤音，山桥江槛想经临。芙蓉虽好看宁足，鶗鴂先鸣怨已深。有客曾过虚白室，于君难见彼苍心。东风不减元公趣，满地仍开紫玉簪。小閤花枝渐碍冠，江乡高誉尚曹官。书麟始断周删述，问鵩真灾汉治安。月满梁间疑可见，精还箕尾恐芒端。救滨万里澄清辔，莫恨台司副愿难。
和絅庵遗笔四首·其一
作者：黄衷
朝代：明

闻于习静得观颐，弄野云姿思与迟。濡沬早敷千变泽，览辉曾见九苞仪。堂灯风雾孤凭几，墓木星霜几执规。八极有神应驭气，不知何路逐安期。
和絅庵遗笔四首·其三
作者：黄衷
朝代：明

午夜凄清吊鹤音，山桥江槛想经临。芙蓉虽好看宁足，鶗鴂先鸣怨已深。有客曾过虚白室，于君难见彼苍心。东风不减元公趣，满地仍开紫玉簪。
和絅庵遗笔四首·其二
作者：黄衷
朝代：明

藩省才名雅自堪，端如鹏翼快图南。较量大策嗟时运，刊落陈言谢俗惭。药裹先秋虚小草，家林旧味寄馀甘。剑亭千里高贤去，传得残篇与笔谈。
和絅庵遗笔四首·其四
作者：黄衷
朝代：明

小閤花枝渐碍冠，江乡高誉尚曹官。书麟始断周删述，问鵩真灾汉治安。月满梁间疑可见，精还箕尾恐芒端。救滨万里澄清辔，莫恨台司副愿难。
和觉山登罗浮二首
作者：黄衷
朝代：明

何处诗筒披锦线，风流真叹佐时贤。青骢高步皆馀地，黄鹄孤飞更刺天。柱下纪言推綵笔，人间济险藉楼船。寒林自与荣途隔，深愧无因得赠鞭。石磴盘回方引线，苍崖漫刻认前贤。平连五岳还淩海，上瞩三台恰近天。动爱碧云随舄履，坐堪芳霭逗衣船。翠微亦有黄龙洞，风雨时来电可鞭。
和觉山登罗浮二首·其一
作者：黄衷
朝代：明

何处诗筒披锦线，风流真叹佐时贤。青骢高步皆馀地，黄鹄孤飞更刺天。柱下纪言推綵笔，人间济险藉楼船。寒林自与荣途隔，深愧无因得赠鞭。
和觉山登罗浮二首·其二
作者：黄衷
朝代：明

石磴盘回方引线，苍崖漫刻认前贤。平连五岳还淩海，上瞩三台恰近天。动爱碧云随舄履，坐堪芳霭逗衣船。翠微亦有黄龙洞，风雨时来电可鞭。
和计封君
作者：黄衷
朝代：明

芙蓉江上正宜霜，千里秋容逗末光。儗向家山长作主，懒分星座谩为郎。醉偿花事鸬鹚杓，闲赴鸥盟薜荔裳。闻道凤毛霄汉迥，祇应高枕敌侯王。
和陈台州田园杂兴四首
作者：黄衷
朝代：明

旨酒答芳辰，幽花即可人。逢山寻委羽，喻海托潜鳞。茅笔雠书遍，柴车出郭频。谁知扪虱者，豪气盖三秦。钓泽应星辰，东园果若人。亨还履虎尾，危是犯龙鳞。自得观鱼乐，谁来问字频。更将诗喻战，卷甲避强秦。白草带坰墟，閒堂是隐居。饮醇无所事，读易到斑如。山色高秋后，鸦声落照馀。南中开石室，他日有藏书。唤艇趁沙墟，还归杜曲居。花边谁得似，世上近何如。芳思孤烟外，高谈万古馀。正嫌西蜀客，迢递献权书。
和陈台州田园杂兴四首·其一
作者：黄衷
朝代：明

旨酒答芳辰，幽花即可人。逢山寻委羽，喻海托潜鳞。茅笔雠书遍，柴车出郭频。谁知扪虱者，豪气盖三秦。
和陈台州田园杂兴四首·其三
作者：黄衷
朝代：明

白草带坰墟，閒堂是隐居。饮醇无所事，读易到斑如。山色高秋后，鸦声落照馀。南中开石室，他日有藏书。
和陈台州田园杂兴四首·其二
作者：黄衷
朝代：明

钓泽应星辰，东园果若人。亨还履虎尾，危是犯龙鳞。自得观鱼乐，谁来问字频。更将诗喻战，卷甲避强秦。
和陈台州田园杂兴四首·其四
作者：黄衷
朝代：明

唤艇趁沙墟，还归杜曲居。花边谁得似，世上近何如。芳思孤烟外，高谈万古馀。正嫌西蜀客，迢递献权书。
和陶答天游子
作者：黄衷
朝代：明

绳枢俯旷野，聊以奠我生。素抱避影节，宁谢小隐名。驱鸡历斜坂，照眼家山明。金飙振林薄，馀响流天声。短景忽复届，胡为驻修龄。把子九日咏，使我遐想倾。泥途苟逭责，粗粝讵非荣。佳色爽令序，曷佐幽侧情。勖志在岁晚，岁晚百工成。
和顾少参游罗浮四首
作者：黄衷
朝代：明

颢气遥连海气濛，入山旌旆杳难逢。祝融向住人间世，清梦时回四百峰。黄龙月夜弄明珠，云母溪流石汞馀。赤脚野人垂地发，自云曾奉紫霞裾。惯饵千年石上蒲，旋收松露写阴符。三元甲子须臾事，瘖虎还闻作魅呼。海内徒闻四五山，洞天长得并孱颜。凯之恰继元公作，道气曈昽紫翠间。
和顾少参游罗浮四首·其一
作者：黄衷
朝代：明

颢气遥连海气濛，入山旌旆杳难逢。祝融向住人间世，清梦时回四百峰。
和顾少参游罗浮四首·其三
作者：黄衷
朝代：明

惯饵千年石上蒲，旋收松露写阴符。三元甲子须臾事，瘖虎还闻作魅呼。
和顾少参游罗浮四首·其二
作者：黄衷
朝代：明

黄龙月夜弄明珠，云母溪流石汞馀。赤脚野人垂地发，自云曾奉紫霞裾。
和顾少参游罗浮四首·其四
作者：黄衷
朝代：明

海内徒闻四五山，洞天长得并孱颜。凯之恰继元公作，道气曈昽紫翠间。
咏绳
作者：黄衷
朝代：明

穿帷入袂日纷腾，欧九词名谩得称。不落奸雄准端梦，却生文士眼前憎。清谈精舍频挥麈，绮食豪家尽护缯。安得金风吹四野，毛诗吟罢思难胜。
咏龙兰二首
作者：黄衷
朝代：明

挂壁怜葱茜，龙名不浪呼。讵能辞雨露，且免混泥涂。根抱阴晴候，神疑变化俱。随风香亦古，端可狎潜夫。艳蕊春何去，苍藤只黯然。无言那有恨，托意似孤骞。萝蔓终相惜，蓬心谩自旋。未须齐物化，隐几对陈篇。
咏龙兰二首·其一
作者：黄衷
朝代：明

挂壁怜葱茜，龙名不浪呼。讵能辞雨露，且免混泥涂。根抱阴晴候，神疑变化俱。随风香亦古，端可狎潜夫。
咏龙兰二首·其二
作者：黄衷
朝代：明

艳蕊春何去，苍藤只黯然。无言那有恨，托意似孤骞。萝蔓终相惜，蓬心谩自旋。未须齐物化，隐几对陈篇。
哭坡山先生二首
作者：黄衷
朝代：明

云衢不道亦多岐，落落长林鬓已丝。三事旧传丹扆疏，一官虚付赤城麾。于公阴德通金箓，贾傅才猷足帝师。怪我经春犹伏枕，既衰仍是哭君时。隐处人方锦里翁，每从谈笑想孤风。道穷药裹无舟诀，春杪诗邮少碧筒。福善讵知天意外，伤心不是世情中。槿樊柳港悲凉尽，乘兴何堪到郭东。
哭坡山先生二首·其一
作者：黄衷
朝代：明

云衢不道亦多岐，落落长林鬓已丝。三事旧传丹扆疏，一官虚付赤城麾。于公阴德通金箓，贾傅才猷足帝师。怪我经春犹伏枕，既衰仍是哭君时。
哭坡山先生二首·其二
作者：黄衷
朝代：明

隐处人方锦里翁，每从谈笑想孤风。道穷药裹无舟诀，春杪诗邮少碧筒。福善讵知天意外，伤心不是世情中。槿樊柳港悲凉尽，乘兴何堪到郭东。
哭樗亭弟四首
作者：黄衷
朝代：明

志远能轻别，心清任食贫。欢悰馀逝水，悲恋剧佳晨。缟素期功尽，丹青岁月新。老兄几长恸，未了此生因。去日河桥雨，凄凄客子衣。八千尘路远，五十宦情微。念我长忧病，思家每报归。清源孤馆夜，万事一时非。饬治才弥老，言诗晚更工。鬼神如有忌，造化岂全公。三釜吾违愿，双亲尔送终。泉台休抱恨，骥子匪凡童。落落云霄梦，先投起部簪。亲交浑在目，骨肉乃摧心。恻恻看遗墨，琅琅想嗣音。一盂寒食饭，回首共青林。
哭樗亭弟四首·其一
作者：黄衷
朝代：明

志远能轻别，心清任食贫。欢悰馀逝水，悲恋剧佳晨。缟素期功尽，丹青岁月新。老兄几长恸，未了此生因。
哭樗亭弟四首·其三
作者：黄衷
朝代：明

饬治才弥老，言诗晚更工。鬼神如有忌，造化岂全公。三釜吾违愿，双亲尔送终。泉台休抱恨，骥子匪凡童。
哭樗亭弟四首·其二
作者：黄衷
朝代：明

去日河桥雨，凄凄客子衣。八千尘路远，五十宦情微。念我长忧病，思家每报归。清源孤馆夜，万事一时非。
哭樗亭弟四首·其四
作者：黄衷
朝代：明

落落云霄梦，先投起部簪。亲交浑在目，骨肉乃摧心。恻恻看遗墨，琅琅想嗣音。一盂寒食饭，回首共青林。
喜雨
作者：黄衷
朝代：明

玄冥灵旆过江乡，青遍平畴五月秧。疏簟轻凉欺短发，决渠新水漫闲塘。一瓢便拟誇神贶，十雨曾闻验世康。试问老予何所喜，踏冰先减杜陵狂。
喜雨用韵二首
作者：黄衷
朝代：明

山瓶无复注灵泉，沔水云蒸汉水连。风马奔腾疑捲泽，雷车澒洞欲掀天。操豚市户晨方集，蓄堰溪农夜不眠。细检承平储预籍，止留诗案到今年。入夜檐声瀑玉泉，三农行见米珠连。衰迟似我那关世，精白何人不愧天。浊酒家家拚鳖饮，玄潭处处恣龙眠。閒人谩有江湖纪，休记随车过楚年。
喜雨用韵二首·其一
作者：黄衷
朝代：明

山瓶无复注灵泉，沔水云蒸汉水连。风马奔腾疑捲泽，雷车澒洞欲掀天。操豚市户晨方集，蓄堰溪农夜不眠。细检承平储预籍，止留诗案到今年。
喜雨用韵二首·其二
作者：黄衷
朝代：明

入夜檐声瀑玉泉，三农行见米珠连。衰迟似我那关世，精白何人不愧天。浊酒家家拚鳖饮，玄潭处处恣龙眠。閒人谩有江湖纪，休记随车过楚年。
喜鹊
作者：黄衷
朝代：明

帘额飞花日正迟，选林晴鹊弄春姿。主人金印累累地，曾见山中变化时。
四月八日涪陵舟中读东坡食荔枝诗戏和一首
作者：黄衷
朝代：明

我生不及曹溪卢，一定与岁终荣枯。西游两月数千里，耳目总被江山驱。家林忽忆荔枝节，洒若瑞露浇尘肤。青堤翠浦少隙地，绣幔不屑围名姝。筠笼首荐四月八，光价未便倾坤隅。天浆异种熟壮夏，水晶火齐难精粗。涪翁误赏廖家䋏，恰似江芡誇蠙珠。福州胜画亦足味，敢与进奉争芳腴。东坡日啖三百颗，齿颊肯挂松江鲈。荔仙亭上赋归去，炎云烂熳沧洲图。
园丁报梅开病不遂观
作者：黄衷
朝代：明

园夫惊韵逸，邻叟袭香来。历乱游蜂喜，毰毢舞鹤回。映霜终自洁，照水更齐开。甚矣吾衰也，今朝负早梅。
园亭杂咏七首和樗亭弟 其一 池
作者：黄衷
朝代：明

倒影树淩乱，落耳蛙声碎。但看凉夜中，皎皎孤月在。
园亭杂咏七首和樗亭弟 其七 菊
作者：黄衷
朝代：明

谁谓高秋花，不及当春草。我有金万铃，春花无此好。
园亭杂咏七首和樗亭弟 其三 桥
作者：黄衷
朝代：明

飞梁渡平塘，映花复映竹。试语济险功，长虹跨乔木。
园亭杂咏七首和樗亭弟 其二 亭
作者：黄衷
朝代：明

敢拟弄水轩，悬匏比崇博。况有濠梁情，凭栏羡鱼乐。
园亭杂咏七首和樗亭弟 其五 荷
作者：黄衷
朝代：明

露槿岂不荣，绛榴红亦簇。何似水芝英，无风自芳馥。
园亭杂咏七首和樗亭弟 其六 竹
作者：黄衷
朝代：明

洒洒琅玕枝，既洗愈秀雅。莫作风雨声，有客南窗下。
园亭杂咏七首和樗亭弟 其四 鱼
作者：黄衷
朝代：明

曲陵沧海上，那计五湖程。莫小池中物，时哉并四灵。
园亭杂咏七首和樗亭弟·池
作者：黄衷
朝代：明

倒影树淩乱，落耳蛙声碎。但看凉夜中，皎皎孤月在。敢拟弄水轩，悬匏比崇博。况有濠梁情，凭栏羡鱼乐。飞梁渡平塘，映花复映竹。试语济险功，长虹跨乔木。曲陵沧海上，那计五湖程。莫小池中物，时哉并四灵。露槿岂不荣，绛榴红亦簇。何似水芝英，无风自芳馥。洒洒琅玕枝，既洗愈秀雅。莫作风雨声，有客南窗下。谁谓高秋花，不及当春草。我有金万铃，春花无此好。
园居杂兴四十三首 其一 兰
作者：黄衷
朝代：明

甘露香何古，枯桐调自高。花边闲处士，不解怨离骚。
园居杂兴四十三首 其七 山茶
作者：黄衷
朝代：明

丹蕤攒宝相，此种贺州来。千叶滇南白，都非越客栽。
园居杂兴四十三首 其三 木犀
作者：黄衷
朝代：明

老气苍莓合，幽英屑玉开。有人曾赏味，道是月中才。
园居杂兴四十三首 其三十 桔
作者：黄衷
朝代：明

芳根连楚泽，题作洞庭君。几树园池上，相看岁未分。
园居杂兴四十三首 其三十一 金橘
作者：黄衷
朝代：明

昔进温成御，惟闻自吉州。荔枝天下品，曾掩玉环羞。
园居杂兴四十三首 其三十七 枸杞
作者：黄衷
朝代：明

先春辞枳棘，凉露净篱边。听到神厖吠，悠悠几百年。
园居杂兴四十三首 其三十三 香橼
作者：黄衷
朝代：明

团团车盖绿，灿灿御袍黄。只许牙盘荐，那薰锦帐香。
园居杂兴四十三首 其三十九 丝瓜
作者：黄衷
朝代：明

散走青蛇蔓，阴宜野鸭沙。溪翁三百岁，几食并头瓜。
园居杂兴四十三首 其三十二 绿橘
作者：黄衷
朝代：明

巴陵标榜在，谩得绿为名。不见清霜晓，黄金铸却成。
园居杂兴四十三首 其三十五 樱桃
作者：黄衷
朝代：明

名次楞梨录，遥分桂岭阴。嗟嗟萧较理，寄恨满苍林。
园居杂兴四十三首 其三十八 决明
作者：黄衷
朝代：明

朝采决明花，暮采决明实。他日偓佺翁，见我真颜色。
园居杂兴四十三首 其三十六 椒
作者：黄衷
朝代：明

第功虚药笼，献颂自春朝。畸客无芳思，犹堪赋远条。
园居杂兴四十三首 其三十四 枣
作者：黄衷
朝代：明

纤末心皆赤，新成实已嘉。豳风终可咏，底用大如瓜。
园居杂兴四十三首 其九 锦堂春
作者：黄衷
朝代：明

并房金粟密，剪缬浅红光。莫把山丹看，临池夏日长。
园居杂兴四十三首 其二 菊
作者：黄衷
朝代：明

自抱幽人况，宁辞青女霜。一枝秋圃上，爱杀浅鹅黄。
园居杂兴四十三首 其二十 梅
作者：黄衷
朝代：明

曾访罗浮隐，梅花别有村。旧盟寒未得，移植卧云轩。
园居杂兴四十三首 其二十一 榴
作者：黄衷
朝代：明

□贝秋风实，丹砂夏日花。何年安石国，不上指南车。
园居杂兴四十三首 其二十七 佛手柑
作者：黄衷
朝代：明

我观龙象相，千手各有执。愿化青林株，手手垂宝实。
园居杂兴四十三首 其二十三 荔枝
作者：黄衷
朝代：明

自冠莆阳谱，还栽野客家。所希收令实，未恨少名花。
园居杂兴四十三首 其二十九 橙
作者：黄衷
朝代：明

色近坤裳正，香藏翠袖春。世情甘渍密，谁道味非真。
园居杂兴四十三首 其二十二 红梅
作者：黄衷
朝代：明

总爱酡颜浅，谁知玉骨寒。昨宵孤月影，亦上曲栏干。
园居杂兴四十三首 其二十五 郁李
作者：黄衷
朝代：明

花解冲寒放，将同白柰栽。粤人浑未识，呼作贺正梅。
园居杂兴四十三首 其二十八 柑
作者：黄衷
朝代：明

闻道龙城野，金苞亚绿云。么么三两树，何处比封君。
园居杂兴四十三首 其二十六 梨
作者：黄衷
朝代：明

最爱融春晓，飞花月满台。冰浆传赐好，何似小园栽。
园居杂兴四十三首 其二十四 杨梅
作者：黄衷
朝代：明

谁接东洲本，稽山浪得称。他时红粟颗，知映玉壶冰。
园居杂兴四十三首 其五 瑞香
作者：黄衷
朝代：明

轻紫含精白，孤香逼晚风。居然岁寒思，除是玉梅同。
园居杂兴四十三首 其八 紫薇
作者：黄衷
朝代：明

惯得誇明丽，曾依画省郎。几枝斜映水，浮弄紫霞光。
园居杂兴四十三首 其六 酴醾
作者：黄衷
朝代：明

偶植还篱落，春风也弄芳。三千宫黛晓，休妒露华香。
园居杂兴四十三首 其十 碧桃
作者：黄衷
朝代：明

高花初喷雪，嘉实亦维时。可似西池品，还应曼倩知。
园居杂兴四十三首 其十一 芙蓉桃
作者：黄衷
朝代：明

叠绛迎春旭，何曾解拒霜。幸观形色外，须信有骊黄。
园居杂兴四十三首 其十七 萱
作者：黄衷
朝代：明

种种江湖思，虚疑草有神。只今尘土客，但忆浣衣人。
园居杂兴四十三首 其十三 绣毬
作者：黄衷
朝代：明

剪刻天孙巧，龙髯紫蔓敷。春风百子帐，香暖玉流苏。
园居杂兴四十三首 其十九 柏
作者：黄衷
朝代：明

移根曾宿雨，舒干渐如铜。试问风霜操，终齐十八公。
园居杂兴四十三首 其十二 海石榴
作者：黄衷
朝代：明

浮俗狎孤艳，誇名赛玉环。愚溪初有赋，憔悴感朱颜。
园居杂兴四十三首 其十五 玉簪
作者：黄衷
朝代：明

南薰破孤芳，天然去雕刻。惟有昆崙僧，知是江妃物。
园居杂兴四十三首 其十八 鸡冠
作者：黄衷
朝代：明

秋花照远林，蕊蕊真形色。恐有北场鸡，介羽割丹帻。
园居杂兴四十三首 其十六 杜鹃
作者：黄衷
朝代：明

恻恻古帝魂，血尽江草湿。满放春山花，赭遍春山色。
园居杂兴四十三首 其十四 夹竹桃
作者：黄衷
朝代：明

戢戢红葩静，亭亭翠幄深。可希金玉誉，恨是未虚心。
园居杂兴四十三首 其四 海棠
作者：黄衷
朝代：明

疏梗苍蟠铁，芳须嫩缀金。情知花韵别，那藉草堂吟。
园居杂兴四十三首 其四十 苦瓜
作者：黄衷
朝代：明

闽圃红穰子，吴中锦荔枝。江乡多此味，下箸涕还垂。
园居杂兴四十三首 其四十一 鹤
作者：黄衷
朝代：明

稍拟崆峒侣，玄衣惜未深。闲林风露夕，梅月送清音。
园居杂兴四十三首 其四十三 鱼
作者：黄衷
朝代：明

满尺仍青鬣，纤纤鳞已金。陶朱三岛业，未见化机深。
园居杂兴四十三首 其四十二 凫
作者：黄衷
朝代：明

数十眠莎净，多缘化舄飞。白翁云水性，却恋钓鱼矶。